title: Boltzmannin kone

text: Boltzmannin kone on verkko, jossa solun tila on binäärinen. Solu voi sisältää solmuja, jotka näkyvät ulospäin ja jotka eivät. Konetta käytetään erityisestä mallinnettassa asioita, joissa on mukana piilomuuttujia, joihin ei tästä syystä voida käyttää esimerkiksi Markov-ketjuja.


title: Kasvufoorumi

text: Kasvufoorumi (Growth Forum) on Ohjelmistoyrittäjät ry:n, Teknologiateollisuus ry:n, Microsoftin, Tietotekniikan liiton sekä TEKESin hanke, jonka tarkoituksena on parantaa kasvavien ohjelmistoyritysten toimintaedellytyksiä Suomessa. Hanke järjestetään vuosittain, ensimmäisen kerran vuonna 2008.


title: Spectravideo

text: Spectravideo (SVI) oli yhdysvaltalainen peli-, lisälaite- ja mikrotietokonevalmistaja. Spectravideo-tuotteiden maahantuoja Suomessa oli Teknopiste Oy.


title: Spectravideo

text: Yhtiön perustivat vuonna 1981 SpectraVision-nimellä Harry Fox ja Oscar Jutzeler. Yhtiö tuotti aluksi moduulipelejä Atari 2600:lle, ColecoVisionille ja Commodore VIC-20:lle sekä Atari-yhteensopivia Quickshot-peliohjaimia.


title: Spectravideo

text: Spectravideo-nimen yhtiö otti käyttöön vuonna 1982, jotta yhtiön tuotteita ei sekoitettaisi SpectraVisio-brändillä tuotettuun OnCommand-yhtiön hotellien televisiopalveluun.


title: Spectravideo

text: Ensimmäiset mikrotietokoneensa, joiden käyttöjärjestelmänä oli Microsoft Extended BASIC, Spectravideo julkaisi 1983. Sisäänrakennetun peliohjaimen sisältävä SV-318 oli suunnattu kotikäyttöön ja CP/M-yhteensopiva SV-328 oli suunnattu yrityskäyttöön.


title: Spectravideo

text: 1988 Spectravideo lopetti toimintansa ja Spectravideo-tuotemerkki myytiin brittiläiselle Ash&Newmanille (Logic3).


title: En svensk tiger

text: En svensk tiger on ruotsalaisen Bertil Almqvistin toisen maailmansodan aikana luoma iskulause ja vakoilun vastaisen kampanjan tunnus. Lause on kaksimerkityksinen. ”En svensk tiger” () viittaa toisaalta tunnuksessa kuvattuun tiikeriin, mutta toisaalta ruotsin kielessä "tiger" on verbin "tiga" () preesensmuoto, eli lause on myös luettavissa "ruotsalainen vaikenee".


title: En svensk tiger

text: Almqvist loi tunnetun piirrostiikerin vuonna 1941 Ruotsin tiedotusviranomaisen Statens informationsstyrelsen tiedotuskampanjaa varten. Sen tavoitteena oli edistää ulkovaltojen Ruotsissa harjoittaman vakoilun torjuntaa. Kun Almqvist kuoli vuonna 1972, tiikeritunnuksen tekijänoikeudet siirtyivät ruotsalaiselle valmiusajan historiaa vaalivalle Beredskapsmuseetille. Ruotsin puolustusvoimien käytettyä tunnusta omassa toiminnassaan se haastettiin oikeuteen tunnuksen luvattomasta käytöstä. Vuonna 2008, 11 vuoden oikeustaistelun jälkeen, Ruotsin puolustusvoimat määrättiin maksamaan Almqvistin tyttärille vahingonkorvausta 300 000 kruunua kummallekin ja lisäksi 100 000 Beredskapsmuseetille.


title: Pekka Puustinen (taloustieteilijä)

text: Pekka Puustinen (s. 1980 Kokemäki) on suomalainen taloustieteilijä ja kauppatieteiden tohtori. Puustisen vuonna 2012 tarkastettu väitöskirja oli Suomen ensimmäinen vakuutustieteen alan väitöskirja.


title: Pekka Puustinen (taloustieteilijä)

text: Puustinen työskentelee asiakkuuksista vastaavana johtajana Keskinäisessä työeläkevakuutusyhtiö Ilmarisessa. Hän on työskennellyt yhtiössä aiemmin kehitysjohtajana ja digitalisaatiosta vastaavana johtajana. Ennen Ilmariseen siirtymistään Puustinen on työskennellyt muun muassa varainhoitoyhtiö Helsinki Capital Partnersissa, Tampereen yliopistossa ja vierailevana professorina St. Gallenin yliopistossa (HSG) Sveitsissä. Puustinen on Tampereen korkeakoulusäätiön hallituksen jäsen.


title: Pekka Puustinen (taloustieteilijä)

text: Akateemisella urallaan Puustinen erikoistui finanssiliiketoimintaa koskevaan tutkimukseen ja erityisesti digitalisaatioon sekä kuluttajan kokeman arvon mallintamiseen ja mittaamiseen vakuutus- ja finanssipalveluissa.


title: Pekka Puustinen (taloustieteilijä)

text: Puustinen on tullut tunnetuksi myös sijoituskäyttäytymistä käsittelevistä tutkimuksistaan, joissa hän on mitannut sijoittajien muitakin kuin taloudellisia pyrkimyksiä (mm. emotionaalisia, toiminnallisia ja symbolisia). Finland’s Sustainable Investment Forum palkitsi Puustisen vuonna 2012 sijoituskäyttäytymistä koskevasta tutkimuksesta. Kirjassaan "Vaihdantavallankumous – Finanssipalvelun uusi logiikka (2013)", Puustinen korostaa tuotteiden lisäksi mobiilipalvelun, asiakasarvon, big datan, asiakkaiden kokemusten, sosiaalisen median ja arvolupauksen lunastamiseen tähtäävän strategian roolia finanssipalvelun kilpailutekijöinä .


title: Laarin II hallitus

text: Laarin II hallitus oli 25. maaliskuuta 1999–28. tammikuuta 2002 toiminut Viron tasavallan hallitus, jota johti pääministeri Mart Laar. Hallituksen muodostivat Isänmaaliiton, Reformipuolueen ja Kansanpuolue Maltillisten muodostama koalitio. Laarin II hallitus oli 1041 päivällään uudelleenitsenäistyneen Viron pitkäikäisin vuoteen 2007 asti, jolloin Andrus Ansipin toinen hallitus ohitti sen.


title: Perhoskala

text: Perhoskala ("Pantodon buchholzi") on arapaimakaloihin kuuluva trooppisessa Länsi-Afrikassa tavattava kalalaji. Se on ainoa laji perhoskalojen ("Pantodontidae") heimossa. Perhoskalaa pidetään usein myös akvaariokalana.


title: Perhoskala

text: Perhoskala on ainoa laji heimossaan. Se on hyvin läheistä sukua arapaimoille ("Osteoglossidae") ja tämän vuoksi eräät kalatieteilijät lukevat sen arapaimojen kanssa samaan heimoon.


title: Perhoskala

text: Kooltaan perhoskala kasvaa suurimmillaan 10–12 cm:n mittaiseksi. Ruumiinrakenteeltaan se on litteähkö ja selvin tuntomerkki ovat sen evät. Rintaevät ovat hyvin suurikokoiset ja laji pystyy heiluttamaan niitä ylös ja alas. Vatsaevät ovat suuret ja niissä on neljä pitkää ruotoa. Myös pyrstöevä on suurikokoinen. Selkäeviä perhoskalalla on yksi ja se on pienehkö. Lajin suu on suurikokoinen ja ylöspäinsuuntautunut. Hampaita on useita ja ne ovat pieniä. Pohjaväriltään kala on harmaa ja ruumiissa on tummempia täpliä ja laikkuja. Perhoskalan uimarakko on kookas ja kala oi hengittää happea myös suoraan ilmasta.


title: Perhoskala

text: Perhoskalaa tavataan makeista vesistä, kuten soilta, lammikoista, puroista ja jokien suvantokohdista. Sen levinneisyysalue ulottuu Länsi-Afrikasta Keski-Afrikkaan. Perhoskalat liikkuvat yleensä hyvin lähellä veden pintaa. Ne kykenevät suurten ja voimakkaiden rintaeviensä avylla ponnistamaan vedestä jopa metrin korkeuteen. Varsinaisesti ne eivät kuitenkaan pysty lentämään, toisin kuin aikaisemmin luultiin. Perhoskalan ravinto koostuu pääasiallisesti hyönteisistä ja hyönteisten toukista, mutta se voi syödä myös pieniä kaloja ja äyriäisiä. Lajin lisääntymistavat ovat melko huonosti tunnettuja.


title: Théodore Rousseau

text: Théodore Rousseau (1812 − 1867) oli ranskalainen taidemaalari ja yksi Barbizonin koulun perustajista. Rousseau maalasi maisemia, joissa luonnon ilmiöiden havainnointi oli etualalla.


title: Théodore Rousseau

text: Rousseaun luonnoksia ja akvarelleja pidetään raikkaampina kuin hänen öljyväritöitään, jotka usein ovat raskassävyisiä.


title: Mario Cecchini

text: Mario Cecchini (s. 25. tammikuuta 1933 Piticchio di Arcevia) on italialainen roomalaiskatolinen piispa. Hänet vihittiin papiksi 16. maaliskuuta 1958 ja nimitettiin Fanon, Fossombronen ja Cagli e Pergolan hiippakuntien johtoon 11. helmikuuta 1986. Piispaksi konsekroinnin suoritti 16. maaliskuuta Bernardin Gantin, jota avustivat Odo Fusi Pecci ja Marcello Morgante.


title: Mario Cecchini

text: 30. syyskuuta 1986 Cecchini sai nimityksen yhdistetyn Fano-Fossombrone-Cagli-Pergolan hiippakunnan piispaksi. Hän erosi tehtävistään 8. syyskuuta 1998.


title: Valerian D’Souza

text: Valerian D'Souza (s. 3. lokakuuta 1933) on intialainen roomalaiskatolinen piispa. Hänet vihittiin papiksi Poonan hiippakuntaan 29. kesäkuuta 1961 ja nimitettiin sen johtoon 7. heinäkuuta 1977. Piispaksi vihkiminen seurasi 25. syyskuuta. Pääkonsekraattorina toimi Valerian Gracias, jota avustivat Ignatius P. Lobo ja Charles Gomes.


title: Valerian D’Souza

text: D'Souza jäi eläkkeelle 4. huhtikuuta 2009.


title: Honesto Chaves Pacana

text: Honesto Chaves Pacana (s. 22. tammikuuta 1933 Cagayan de Oro) on filippiiniläinen roomalaiskatolinen piispa. Hänet vihittiin jesuiittojen papiksi 10. kesäkuuta 1965 ja nimitettiin Malaybalayn hiippakunnan johtoon 12. tammikuuta 1994. Piispaksi vihkiminen seurasi 24. maaliskuuta. Pääkonsekraattorina toimi Gian Vincenzo Moreni, jota avustivat Jesus B. Tuquib ja Gaudencio Borbon Rosales.


title: Honesto Chaves Pacana

text: Pacana jäi eläkkeelle 18. helmikuuta 2010.


title: Andrei Makrov

text: Andrei Makrov (s. 14. joulukuuta 1979 Tallinna, Viro) on virolainen jääkiekkoilija, joka edustaa kazakstanilaista Gornjak Rudnia. Hän on pelipaikaltaan keskushyökkääjä ja laukoo oikealta. Melko pienikokoisen Makrovin vahvuudet ovat luistelussa, nopeudessa ja maalinteossa. Hänen heikkoudet ovat ylilyönneissä, joiden vuoksi hän on kerännyt urallaan runsaasti jäähyminuutteja ja ulosajoja.


title: Andrei Makrov

text: Makrov aloitti jääkiekkouransa TsSKA Moskovan kakkosjoukkueessa Venäjän kolmanneksi korkeimmalla sarjatasolla Pervaja Ligassa, jossa hän pelasi vuodet 1996–1998. Kauden 1998–1999 Makrov pelasi Suomessa HIFK:n A-nuorissa, jotka pelasivat kauden päätteeksi putoamissarjassa.


title: Andrei Makrov

text: Kaudeksi 1999–2000 Makrov siirtyi Mestis-joukkue Forssan Palloseuraan. Hän oli joukkueen kolmanneksi paras maalintekijä ja neljänneksi paras pistemies tehoilla 15+15=30. Makrov vahvisti kauden aikana myös FPS:n A-nuoria I-divisioonassa. Seuraavalla kaudella 2000–2001 Makrov oli joukkueen paras maalintekijä ja pistemies tehoilla 24+14=38. Hän sijoittui Mestiksen maalipörssissä viidenneksi KJT:n Janne Turpeisen ja Jukurien Lasse Kanervan kanssa. Makrovilla oli myös joukkueen paras teholukema (+12).


title: Andrei Makrov

text: Kauden 2001–2002 Makrov aloitti Venäjän superliigassa Molot-Prikamje Permissä. Hän ehti pelata joukkueessa 24 ottelua tehden tehot 3+4=7 ennen siirtymistä loppukaudeksi Venäjän toiseksi korkeimmalle sarjatasolle Vysšaja Ligaan Neftjanik Leninogorskiin. Siirtymä alemmalla tasolle johtui siitä, että Venäjän sääntöjen mukaan kiekkoseurassa voi olla kerrallaan vain kolme ulkomaalaista pelaajaa ja Makrov oli neljäs. Vironvenäläiselle Makroville tarjottiin ratkaisuksi mahdollisuutta vaihtaa Viron kansalaisuus Venäjän hyväksi, mutta Makrov ei suostunut, joten hän joutui vaihtamaan sarjatasoa ja joukkuetta.


title: Andrei Makrov

text: Makrov liittyi alkukaudesta 2002–2003 takaisin FPS:ään. Hän oli joukkueensa parhaita maalintekijöitä, mutta hienoa alkukautta häiritsivät ulosajot. Makrov sai kauden aikana peräti kolme ulosajoa. Lokakuussa 2002 hänet ajettiin ulos vierasottelussa KJT:ta vastaan, kun hän sutaisi poikittaisella mailalla vastustajan pelaajaa. Suomen jääkiekkoliitton Pirkka Antila määräsi Makroville peräti viiden ottelun pelikiellon, joka on pituudeltaan yksi Mestiksen historian pisimpiä pelikieltoja. Joulukuussa 2002 hän meni try-outille Vysšaja Ligan Neftjanik Leninogorskiin, johon sai lopulta loppukauden sopimuksen.


title: Andrei Makrov

text: Makrov pelasi vuodet 2003–2005 Vysšaja Ligan Neftjanik Almetjevskissa. Hän oli kummallakin kaudella 20 osumallaan joukkueen toiseksi paras maalintekijä runkosarjassa. Pudotuspeleissä hän oli molemmilla kausilla joukkueen paras maalintekijä.


title: Andrei Makrov

text: Kauden 2005–2006 Makrov pelasi Vysšaja Ligan Torpedo Nižni Novgorodissa. Hän oli tehoilla 14+16=30 joukkueen toiseksi paras pistemies Aleksandrs Ņiživijsin jälkeen. Kauden 2006–2007 Makrov aloitti Vysšaja Ligan HK Dmitrovissa, josta siirtyi kesken kauden aluksi Junost Minskiin ja myöhemmin Dinamo Minskiin Valko-Venäjän Ekstraligaan.


title: Andrei Makrov

text: Makrov on edustanut Viroa MM-kilpailujen I- ja II-divisioonassa joka vuosi vuosien 1998 ja 2011 välillä, paitsi vuonna 2009. Vuoden 2002 II-divisioonan MM-kilpailuissa (A-lohkon kultaa) hän voitti A-lohkon pistepörssin. Vuoden 2004 I-divisioonan MM-kilpailuissa Makrov voitti B-lohkon maali- ja pistepörssin. Vuoden 2010 II-divisioonan MM-kilpailuissa (B-lohkon kultaa) kahdeksassa ottelussa tehot 14+14=28 tehnyt Makrov voitti maali- ja pistepörssin sekä valittiin turnauksen arvokkaimmaksi pelaajaksi ja parhaaksi hyökkääjäksi.


title: Andrei Makrov

text: Makrov pelasi myös alle 20-vuotiaiden D-sarjan MM-kilpailuissa vuonna 1997 ja C-sarjan MM-kilpailuissa vuonna 1999.


title: Alakylä (Pyhäjärvi Vpl)

text: Alakylä oli suurehko ja paikallisesti merkittävä kylä Vpl Pyhäjärvellä. Kylä sijaitsi Pyhäjärven rannalla, hevosenkengän muotoisen järven vasemmanpuoleisen "sakaran", Homalahden, pohjukassa. Kylässä sijaitsivat kunnan lastenkoti, kunnalliskoti, kansakoulu sekä kaupallisia palveluja. Kylän pellot muodostivat laajan, yhtenäisen peltoaukean Puikkoisten ja Pölhölän kylän peltojen yhteyteen.


title: Alakylä (Pyhäjärvi Vpl)

text: Alakylä oli liikenneyhteyksiltään keskeisessä asemassa Vpl Pyhäjärvellä. Kylän läpi kulki kunnan kirkonkylästä, Pyhäkylästä Pyhäjärven läntistä rantaa Noitermaan kylään ja edelleen Sakkolaan johtava maantie, johon risteytyi Alakylän keskellä Konnitsan kylään ja edelleen Räisälään johtava maantie. Kylän halki kulki myös Pietari–Hiitola-rata, ja kylässä sijaitsikin Pyhäjärven rautatieasema.


title: Alakylä (Pyhäjärvi Vpl)

text: Rautatieasema, joka oli sijoitettu vesiliikenteen vuoksi Pyhäjärven rantaan, sai nopeasti ympärilleen palveluja: matkustajakodin, Pyhäjärven Kauppa Oy:n myymälän, peltisepänliikkeen ja ompelimon. Rautatieaseman pihamaalla sijaitsi Pyhäjärven taistelun muistokivi. Aseman läheisyydessä, Sakkolaan johtavan maantien vastakkaisella puolella, sijaitsivat Pyhäjärven kunnan kunnalliskoti, lastenkoti ja kulkutautisairaala.


title: Alakylä (Pyhäjärvi Vpl)

text: Alakylän naapurikyliä olivat Puikkoinen luoteessa, Valkeamäki pohjoisessa, Pyhäkylä idässä, Pölhölä etelässä sekä Kalamaja lounaan ja lännen suunnalla. Alakylän asutus keskittyi teiden varsille sekä kylän keskellä sijaitsevalle Sirkanmäelle. Pyhäjärven lisäksi kyläkuvaan ei kuulunut muita vesistöjä kylän keskellä sijainnutta pientä Piikalampea lukuun ottamatta.


title: Daniël de Jong

text: Daniël de Jong (s. 9. heinäkuuta 1992 Rotterdam) on hollantilainen moottoriurheilija.


title: Daniël de Jong

text: De Jong kilpaili Karting-sarjoissa vuodet 2000-2007. Vuonna 2008 de Jong ajoi Pohjois-Euroopan Formula Renault -sarjassa sijoittuen loppupisteissä 13:ksi. Samana vuonna hän ajoi Formula Renault NEZ -sarjassa sijoittuen sarjan kahdeksanneksi. Vuonna 2009 de Jong ajoi Eurocup Formula Renault-sarjassa, jossa hän otti 3 pistettä ja sijoittui sarjan 25:ksi. Samana vuonna hän ajoi Formula Renault NEC-sarjassa sijoittuen sarjan yhdeksänneksi. Vuonna 2010 de Jong jatkoi FR Eurocup-sarjassa ottaen yhden palkintokorokesijan ja sijoittuen loppupisteissä yhdeksänneksi. Samana vuonna hän nappasi Formula Renault NEC-sarjasta yhden voiton, kaksi paalupaikkaa ja kolme nopeinta kierrosta. Hän sijoitui sarjan loppupisteissä 11:ksi. Vuonna 2011 de Jong kilpaili Formula Renault 3.5-sarjassa saavuttaen kaksi pistettä.


title: Daniël de Jong

text: Formula Renault 3.5 -sarjan ohessa de Jong ajoi vuonna 2011 Auto GP-sarjassa kuusi kilpailua ja jatkoi myös kaudella 2012 sijoittuen sarjan viidenneksi. Samana vuonna hän ajoi GP2-sarjassa Euroopan kilpailusta lähtien. Hänet kuitenkin korvasi Stefano Coletti Italian kilpailusta lähtien. De Jong ei saavuttanut pisteitä debyyttikaudella, mutta jatkoi vuonna 2013 GP2:ssa saavuttaen kolme pistettä. Samana vuonna hän jatkoi kilpailemista myös Auto GP-sarjassa ollen parhaimmillaan kilpailussa toinen sijoittuen sarjan seitsemänneksi. Vuonna 2014 de Jong jatkoi kolmannen kauden GP2-sarjassa saavuttaen kaksi pistettä. De Jong aloitti neljännen kautensa vuonna 2015 kahden edellisen kauden mukaisesti MP Motorsportin autolla.


title: Manala (albumi)

text: Manala on Korpiklaanin kahdeksas studioalbumi, joka julkaistiin 3. elokuuta 2012. Albumista tuli myyntiin myös tupla-cd, joka sisältää englanninkieliset versiot kappaleista. Suuresta osasta albumin sanoituksia vastaa runoilija Tuomas Keskimäki. Levyltä löytyvä kappale Metsälle oli mukana Uuden musiikin kilpailussa.


title: Luettelo Ruotsin päävesistöalueista

text: Tämä on luettelo Ruotsin päävesistöalueista. Ruotsissa on yhteensä 119 päävesistöaluetta. Päävesistöalueiksi määritellään ne mereen laskevat vesistöalueet, joiden pinta-ala on yli 200 km². Ruotsin manneralueella näitä on 112 kappaletta ja ne on numeroitu pohjoisesta alkaen (numero 1 on Tornionjoen vesistöalue). Lisäksi on muutamia (numerot 113-116), jotka laskevat Ruotsista Norjan puolelle. Gotlannissa on kaksi päävesistöaluetta (117-118) ja koko Öölanti muodostaa yhden (119).


title: Antónis Samarás

text: Antónis Samarás (, s. 23. toukokuuta 1951) on kreikkalainen poliitikko ja taloustieteilijä, joka on toiminut konservatiivipuolue Uuden demokratian puheenjohtajana vuodesta 2009 lähtien. Hän toimi Kreikan pääministerinä 20. kesäkuuta 2012 – 26. tammikuuta 2015. Aiemmin Samarás on toiminut talousministerinä vuonna 1989, ulkoministerinä 1989–1992 ja kulttuuriministerinä vuonna 2009.


title: Antónis Samarás

text: Samarásin hallitukseen kuuluivat alun perin Uuden demokratian lisäksi PASOK ja Demokraattinen vasemmisto (DIMAR). DIMAR erosi hallituksesta kesällä 2013, minkä jälkeen hallituksella oli Kreikan parlamentissa vain pieni enemmistö.


title: You’re a Lie

text: You’re a Lie on entisen Guns N' Roses-kitaristin Slashin ensimmäinen single hänen toiselta sooloalbumiltaan Apocalyptic Love. Kappaleen ovat kirjoittaneet Slash sekä Myles Kennedy.


title: You’re a Lie

text: Kappaleesta on tehty myös musiikkivideo.


title: Enkkua

text: Enkkua oli keskikokoinen kylä Vpl Pyhäjärvellä, Karjalankannaksella. Kylän keskusalue sijaitsi Pyhäjärven kaakkoisrannalla, luonnonkauniilla paikalla leveässä, kaksihaaraisessa niemekkeessä. Niemekkeen läntinen haara oli nimeltään Korkanniemi, ja niemekkeen toinen haara, Hatunniemi, kurottui puolestaan kohti pohjoista. Kylän edustalla sijaitsi kaksi suurikokoista saarta, Kiskonsaari kylän länsipuolella ja Heinäsaari kylän pohjoispuolella. Näistä ensiksi mainitussa oli jonkin verran asutusta, ja joissain yhteyksissä se luettiin omaksi kyläkseen.


title: Enkkua

text: Kylä sijaitsi Pyhäjärven idänpuoleista rantaa kiertävän tien varrella. Naapurikyliä olivat Haapaniemi pohjoisessa, Rahkajärvi kaakossa, Saapru etelässä ja Kostermaa lounaassa. Enkkuan pellot jatkuivat kylän keskustasta kohti etelää, ja ne muodostivat Saaprun kylän peltojen kanssa jokseenkin yhtenäisen peltolakeuden. Kylässä oli oma kansakoulu ja aktiivinen nuorisoseura, joka ylläpiti omaa taloaan kylän keskustassa.


title: Enkkua

text: Maanviljelys ja karjanhoito olivat kylän pääelinkeinoja, mutta kalastus ja käsityöt tuottivat monille tärkeitä lisätuloja. Lähimmät kaupalliset palvelut - osuuskassa ja osuuskauppa - sijaitsivat Saaprun kylässä.


title: Elias Lönnrot (muistomerkki)

text: Elias Lönnrot on Emil Wikströmin tekemä, vuonna 1902 paljastettu pronssiveistos Helsingissä.


title: Elias Lönnrot (muistomerkki)

text: Veistos sijaitsee Kampin kaupunginosassa, Lönnrotinkadun varrella Lönnrotin puistikossa, Ressun lukion (ent. Helsingin lyseon) rakennuksen edessä ja vastapäätä Vanhaa kirkkoa.


title: Elias Lönnrot (muistomerkki)

text: Veistos kuvaa Lönnrotin runonkeruumatkalla kirjaamassa muistikirjaansa kuulemiaan säkeitä ja syntysanoja Kalevalaa varten. Lönnrotin vierellä on Väinämöinen, ja monumentin jalustan juuressa kaihoisa Kantelettaren impi valikoi hiuksistaan sopivia suortuvia kanteletta varten. Jalustassa on tekstit ”Elias Lönnrot” ja ”Sain sanat salasta ilmi”. Maininta sanoista liittyy Väinämöiseen ja jalustan piilokuvaan. Jalustan sivulla on melko huomaamattomana reliefinä kuva tietäjä Antero Vipusesta ylösalaisin Väinämöisen alla. Väinämöinen menee Kalevalan 17. runossa kysymään Vipuselta puuttuvia sanoja ja päätyy Vipusen vatsaan. Vipusen otsassa on kalevalaisen mystiikan merkkinä pentagrammi.


title: Elias Lönnrot (muistomerkki)

text: Lönnrot on kuvattu näköisenä muistomerkissä, jossa myös kansanrunouden ruumiillistumat esitetään realistiseen tyyliin.


title: Elias Lönnrot (muistomerkki)

text: Paljastamisen aikoihin veistosta arvosteltiinkin siitä, että Wikström oli kuvannut sekä mielikuvitukseen kuuluvat runohahmot että todellisuudessakin eläneen Lönnrotin yhtä realistisesti.


title: Elias Lönnrot (muistomerkki)

text: Muistomerkkikilpailun oli julistanut Suomalaisen Kirjallisuuden Seura. Wikströmin voittoisassa luonnoksessa Lönnrot seisoi muistiinpanovälineiden kera. Muina figuureina olivat Väinämöinen ja Kantelettaren impi, mutta molemmat alhaalla jalustan juuressa. Jalustassa oli myös karjaa suojelevaa Tapiota kuvaava reliefi. Wikström muutti suunnitelmiaan keskusteltuaan Pariisissa Akseli Gallen-Kallelan kanssa. Uudessa versiossa Lönnrot istuutui nyt kuuntelevaan asentoon pieksut jalassaan, Väinämöinen nousi hänen rinnalleen ja taustan reliefit jäivät pois. Veistoksen uudessa asettelussa on nähty vaikutteita myös kilpailussa toiseksi tulleen Eemil Halosen ehdotuksesta.


title: Elias Lönnrot (muistomerkki)

text: Pronssivalu tehtiin Brysselissä J. Petermannin valimossa. Veistos paljastettiin 18. lokakuuta 1902 dramaattisesti yöllä, koska Suomi oli yhä osa Venäjän keisarikuntaa ja kansallisen tunnon ilmauksia pidettiin ensimmäisen sortokauden aikana tarkoin silmällä.


title: Elias Lönnrot (muistomerkki)

text: Elias Lönnrotille on myöhemmin pystytetty kaksi muuta muistomerkkiä Suomeen, vuonna 1942 Mauno Oittisen veistämä patsas Kajaaniin ja vuonna 1952 Eino Räsäsen Eemil Halosen alkuperäisen luonnoksen pohjalta veistämä Sammattiin.


title: Jorge Hernández (kilpapurjehtija)

text: Jorge Hernández (s. 20. kesäkuuta 1965 San Juan) on puertoricolainen entinen kilpapurjehtija.


title: Jorge Hernández (kilpapurjehtija)

text: Hernández sijoittui Tornado-luokassa seitsemänneksi Ateenan olympialaisissa 2004 ja oli MM-kisoissa 2006 samassa luokassa yhdeksäs. Hän kilpaili Tornadossa myös vuosien 2007 ja 2008 MM-kisoissa, joissa hän oli 28. ja 24.


title: Christian Eigner

text: Christian ”Chris” Eigner (3. maaliskuuta 1971, Wien, Itävalta) on itävaltalainen rumpali. Eigner on soittanut Depeche Moden albumeilla "Exciter", "Playing the Angel" ja "Sounds of the Universe". Eigner on säveltänyt kappaleita David Gahanin kanssa Gahanin "Hourglass"-levylle, sekä Depeche Moden "Playing the Angel" ja "Sounds of the Universe" -levyille. Eigner on ollut Depeche Moden kiertuerumpalina jo vuoden 1997 Ultra Parties -keikoilla.


title: Jorge Hernández

text: Jorge Hernández on ainakin seuraavien henkilöiden nimi:


title: Jorge Hernández (nyrkkeilijä)

text: Jorge Hernández Padrón (s. 17. marraskuuta 1954 Havanna) on kuubalainen entinen nyrkkeilijä ja olympiavoittaja.


title: Jorge Hernández (nyrkkeilijä)

text: Hernández voitti vuonna 1974 kultaa alle 48-kiloisten sarjassa lajin ensimmäisissä MM-kisoissa ja sai kultamitalin myös Pan-Amerikan kisoissa 1975 sekä vuoden 1976 olympialaisissa. Hän sijoittui toiseksi MM-kisoissa 1978, mutta putosi toisella kierroksella Moskovan olympialaisissa 1980.


title: Haapaniemi (Pyhäjärvi Vpl)

text: Haapaniemi oli kylä Vpl Pyhäjärvellä, Karjalankannaksella. Kylä sijaitsi Pyhäjärven itärannalla. Kylän alue oli vähäisestä talo- ja väkimäärästä huolimatta varsin laaja, kylän alue kattoi Pyhäjärven itärannasta huomattavan osan. Asutus keskittyi kahdelle niemelle, saappaan muotoiselle Haapaniemelle ja tämän eteläpuolella sijaitsevalle Kuivaniemelle sekä ennen kaikkea kylän etelärajalle, lähelle Enkkuan kylää muodostuneelle peltoaukealle, jonka pituus oli noin 1,3 kilometriä ja leveys n. 600-700 metriä. Naapurikyliä olivat pohjoisessa Matiskala, itäpuolella Yläjärvi ja etelässä Enkkua. Kylän tieyhteydet eivät olleet aivan yhtä hyvät kuin naapurikylissä, suurempi kylätie kulki kylänaukean eteläpuolelta kaartuen kohti Yläjärveä. Kylän muihin osiin johti vain pieniä teitä.


title: Monmouth-luokka (risteilijä)

text: Monmouth-luokka oli Britannian Kuninkaallisen laivaston kymmenen aluksen muodostama panssariristeilijäluokka. Luokan alukset laskettiin vesille 1900 - 1903 ja ne oli suunniteltu nimenomaan kauppamerenkulun suojaamiseen. Alukset suunnitteli Sir William White. Toisinaan luokkaa nimitetään County-luokaksi, koska alusten nimet olivat piirikuntien nimiä.


title: Monmouth-luokka (risteilijä)

text: Luokan alukset suunniteltiin kilpailutilanteessa, jossa muiden valtioiden panssariristeilijöiden määrä lisääntyi. Kaksi ensimmäistä' "HMS Kent" ja "HMS Essex", hankittiin osana vuosien 1898-1899 laivasto-ohjelman täydentämistä. "HMS Bedford" ja "HMS Monmouth" tilattiin osana vuosien 1899-1900 laivasto-ohjelmaa ja loput alukset osana vuosien 1900-1901 laivasto-ohjelmaa. Alusten tuli olla ensimmäisen luokan risteilijöitä, joiden nopeus olisi sama kuin Drake-luokalla. Niiden tuli olla samalla pienempiä ja siten halvempia valmistaa sekä kyetä operoimaan pienemmällä miehistöllä, jolloin niitä voitaisiin valmistaa useampia. Tavoite saavutettiin keventämällä panssarointia ja aseistusta, jolloin alusten uppouma laski alle 9800 tonnin. Aluksia kuitenkin kritisoitiin tehtyjen säästöjen vuoksi, koska ne laskivat merkittävästi alusten taisteluarvoa.


title: Monmouth-luokka (risteilijä)

text: Alusten panssarointi vastasi Cressy-luokan panssarointia, mutta se oli paikoin ohuempi. Panssarivyö oli nelituumainen (10 cm) ja sen pituus oli 242 jalkaa ja sen korkeus keskilaivassa oli 11,5 jalkaa. Panssarivyö jatkui kahden tuuman kylkipanssarina aluksen laitaan saakka. Panssarikansi oli vyönpituudelta 2,5 tuumaa väliseinien kohdalla ja muuten 0,75 tuumaa. Pääkansi oli vyönpituudelta 1,25 tuumaa paksua panssaria.


title: Monmouth-luokka (risteilijä)

text: Tykkitornien ja niiden runkojen panssarointi oli viisi tuumaa ja kasemattien 4-2 tuumaa. Kranaattihissit oli suojattu kahden tuuman panssarikerroksella ja tulenjohtotorni kymmentuumaisella panssaroinnilla. Alusten vedenpitävien osastojen seinät olivat viisituumaiset.


title: Monmouth-luokka (risteilijä)

text: Neljä kuuden tuuman tykkiä oli asetettu kaksoistorneihin etu- ja puolikannelle. Kahdeksan kuusituumaista asennettiin kaksikerroksisiin kasematteihin aluksen kylkiin sekä etu- että takamaston kohdalle ja loput kaksi kylkiin keskelle alusta yksittäisiin kasematteihin. Tykkitornit olivat sähkötoimisia ja niitä pidettiin suunnittelun parhaina tuotoksina, vaikka niiden vaihteistot osoittautuivat epäluotettaviksi.


title: Gian Vincenzo Moreni

text: Gian Vincenzo Moreni (29. tammikuuta 1932 Montichiari – 3. maaliskuuta 1999) oli italialainen roomalaiskatolinen arkkipiispa, joka toimi kirkkonsa diplomaattisissa tehtävissä. Hänet vihittiin papiksi Brescian hiippakuntaan 4. huhtikuuta 1959 ja nimitettiin Turris in Mauretanian titulaariarkkipiispaksi sekä apostoliseksi pro-nuntiukseksi Tansaniaan 29. huhtikuuta 1982. Piispaksi vihkiminen seurasi 5. kesäkuuta. Pääkonsekraattorina toimi Agostino Casaroli, jota avustivat Duraisamy Simon Lourdusamy ja Luigi Morstabilini.


title: Gian Vincenzo Moreni

text: Moreni sai vuonna 1984 nimityksen apostoliseksi nuntiukseksi Tansaniaan ja 8. syyskuuta 1990 Filippiineille. Hän kuoli 67-vuotiaana virassa.


title: Olof Celsius vanhempi

text: Olof Celsius vanhempi (19. heinäkuuta 1670 – 24. kesäkuuta 1756) oli ruotsalainen kasvitieteilijä, kielentutkija, riimujentutkija ja pappi. Hän oli Ruotsin ensimmäinen sammaltutkija ja tieteenalan perustaja Ruotsissa.


title: Olof Celsius vanhempi

text: Hän opiskeli satunnaisesti Uppsalan yliopistossa, sillä hänellä oli taloudellisia vaikeuksia. Hän sai opintonsa päätökseen Kaarle XI:n tuella. Maisterinpromootion jälkeen hän lähti ulkomaanmatkalle, joka ulottui Italiaan saakka.


title: Olof Celsius vanhempi

text: Palattuaan kotiin hänet nimitettiin vuonna Uppsalan yliopiston filosofisen tiedekunnan adjunktiksi. Vuonna 1703 hänestä tuli pääaineensa kreikan kielen professori. Itämaisten kielten professori hänestä tuli 1715, teologian professori 1727 ja tuomiorovasti 1736. Hänen merkittävimpiä panoksiaan oli sammalten kerääminen, ja hän oli Carl von Linnén innoittaja, ajoitti useimmat Ruotsin riimukivistä. Hän vastusti heräävää götisismiä jonka alkuunpanijoita oli Olof Rudbeck vanhempi. Rudbeckiin kohdistuva arvostelu perustui riimujen ikään ja alkuperään. Hänen merkittävin vastustajansa oli Erik Julius Björner, jota hänen esittämänsä arvostelu ei miellyttänyt.


title: Olof Celsius vanhempi

text: Kuuluisaksi Celsius tuli Euroopassa kaksiosaisella Raamatun kasveja käsittelevällä teoksellaan "Hierobotanicon sive de plantis sacræ scripturæ" (1745–1747) sekä sillä, että hän julkaisi isänsä tulkinnan sauvattomista riimuista eli Hälsinglannin riimuista "Oreades Helsingicæ" (1710) sekä postuumisti julkaistun "De runis Helsingicis observationes quædam" (1771). Hänen merkittävimpänä riimuja käsittelevänä teoksenaan pidetään kuitenkin teosta "Monumenta quædam sveo-gothica suis temporibus reddita" (1726–33).


title: Olof Celsius vanhempi

text: Celsius valittiin jäseneksi numero 25 Kungliga Vetenskapsakademieniin vuonna 1739, sen perustamisvuonna ja samana vuonna kuin hänen veljenpoikansa Anders Celsius. Hän oli myö johtavia henkilöitä tieteellisessä seurassa "Bokvettsgillet", josta myöhemmin kehittyi Uppsala Vetenskapssocietet.


title: Olof Celsius vanhempi

text: Hänen puolisonsa oli Margareta Insulander, ja heidän poikiaan olivat Olof Celsius nuorempi ja Magnus von Celse. Hänen isänsä oli kielitieteilijä Magnus Nicolai Celsius ja hänen veljensä oli Nils Celsius ja tämän poika oli Anders Celsius.


title: Susanna Ruotsalainen

text: Susanna Ruotsalainen (s. 25. lokakuuta 1973 Uppsala, Ruotsi) on suomalainen markkinoija ja brändääjä ja entinen SM-tason lentopalloilija. Suurelle yleisölle Ruotsalainen tuli tunnetuksi ollessaan "Diili"-tv-ohjelman kilpailijana vuonna 2010. Hän oli myös yksi kilpailija "Viidakon tähtöset" -ohjelman ensimmäisellä tuotantokaudella, jossa hän sijoittui toiseksi. Hän on kilpaillut myös vuoden 2005 "Suuri Seikkailu"-tv-ohjelmassa.


title: Susanna Ruotsalainen

text: Ruotsalainen seurusteli syksystä 2010 lähtien entisen mäkihyppääjän Matti Nykäsen kanssa. Pari meni kihloihin tammikuussa 2011 ja he asuivat sittemmin Jyväskylässä. Ennen Jyväskylään muuttoa Ruotsalainen asui Helsingin Punavuoressa kuusi vuotta. Hän hoitaa nykyään myös Nykäsen keikkoihin ja mäkihyppyyn liittyviä asioita. Kihlaus purkautui keväällä 2013. Ruotsalainen opiskelee urheilujohtamista maisteriohjelmassa Jyväskylässä.


title: Lucas Luis Dónnelly

text: Lucas Luis Dónnelly O. de M. (29. heinäkuuta 1921 – 31. elokuuta 2012) oli argentiinalainen roomalaiskatolinen piispa. Hänet vihittiin papiksi 21. joulukuuta 1946 ja nimitettiin Deán Funesin prelaatiksi 30. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto. Dónnelly asetettiin virkaansa 14. maaliskuuta 1981, ja hän toimi siinä, kunnes jäi eläkkeelle 18. tammikuuta 2000.


title: Hovhannes Tcholakian

text: Hovhannes Tcholakian (12. huhtikuuta 1919 Istanbul – 16. syyskuuta 2016) oli turkkilainen armenialaiskatolinen arkkipiispa. Hänet vihittiin papiksi Istanbulin arkkieparkiaan 25. huhtikuuta 1943 ja nimitettiin sen arkkipiispaksi 23. toukokuuta 1966. Piispaksi konsekroinnin suoritti 5. maaliskuuta 1967 Grégoire-Pierre XV Agagianian, jota avustivat Cirillo Giovanni Zohrabian ja Garabed Amadouni.


title: Helvetin portti

text: Helvetin portit on Auguste Rodinin monumentaalinen veistosryhmä, joka kuvaa näkymää Dante Alighierin "Infernosta", eli Jumalaisen näytelmän ensimmäisestä osasta. Veistosryhmässä on 180 figuuria, joiden korkeus vaihtelee 15 sentistä runsaaseen metriin. Rodin kehitteli ja valoi joitakin hahmoja myös erillisinä, kuten "Ajattelijaa".


title: Helvetin portti

text: Teos oli alun perin tilattu taideteollisuusmuseon sisäänkäynniksi ja työn piti valmistua 1885. Museota ei lopulta rakennettu, mutta Rodin työskenteli kuitenkin aika ajoin veistosryhmän parissa kuolemaansa asti, eli noin 37 vuotta.


title: Helvetin portti

text: Tilauksessa veistosten teeman valinta jätettiin Rodinin huoleksi ja hän päätyi Danten Helvettiin. Jo ennen tilausta Rodin oli kehitellyt hahmoja Danteen perustuen.


title: Maurice Paul Delorme

text: Maurice Paul Delorme (20. marraskuuta 1919 Lyon – 27. joulukuuta 2012) oli ranskalainen roomalaiskatolinen piispa. Hänet vihittiin papiksi Lyon(-Vienne)n arkkihiippakuntaan 11. lokakuuta 1942 ja nimitettiin sen vihkipiispaksi sekä Ottociumin titulaaripiispaksi 2. lokakuuta 1975. Piispaksi vihkiminen seurasi 16. marraskuuta. Pääkonsekraattorina toimi Alexandre-Charles-Albert-Joseph Renard, jota avustivat Alfred-Jean-Félix Ancel ja Michel-Louis Vial.


title: Maurice Paul Delorme

text: Delorme jäi eläkkeelle 3. joulukuuta 1994.


title: Waheeda Rehman

text: Waheeda Rehman (s. 14. toukokuuta 1938) on intialainen näyttelijä. Hänet tunnetaan monista suosituista Bollywood-elokuvista 1950-, 1960-luvulta ja 1970-luvun alusta. Intian valtio myönsi hänelle Padma Shri -palkinnon vuonna 1972 ja Padma Bhushan -palkinnon vuonna 2011.


title: Waheeda Rehman

text: Waheeda Rehman syntyi muslimiperheeseen Chengalpattussa nykyisessä Tamil Nadun osavaltiossa. Hänen luullaan usein olevan kotoisin Hyderabadista, koska elokuvantekijä Guru Dutt löysi hänet sieltä.


title: Waheeda Rehman

text: Rehman meni naimisiin Shashi Rekhin (tunnettiin taiteilijanimellä Kamaljeet) kanssa vuonna 1974. He saivat kaksi lasta, Sohailin ja Kashvin, jotka ovat molemmat kirjailijoita. Rehmanin aviomies kuoli vuonna 2000.


title: Emmanuel Treveno Cabajar

text: Emmanuel Treveno Cabajar (s. 8. lokakuuta 1942) on filippiiniläinen roomalaiskatolinen piispa. Hän kuuluu redemptoristeihin. Hän sai pappisvihkimyksensä 18. joulukuuta 1966, ja hänet nimitettiin Pagadianin hiippakunnan johtoon 14. toukokuuta 2004. Piispaksi konsekroinnin suoritti 14. elokuuta Ricardo Jamin Vidal, jota avustivat Antonio Franco ja Ireneo A. Amantillo. Cabajar asetettiin virkaansa 2. syyskuuta.


title: Schmelzer

text: Schmelzer on muun muassa seuraavien henkilöiden sukunimi:


title: Peter Gordeno

text: Peter Gordeno (20. helmikuuta 1964) on englantilaisen Depeche Moden kiertuekosketinsoittaja. Gordeno on ollut Depeche Modessa vuodesta 1998, eli The Singles Tourista lähtien. Gordeno on myös soittanut Martin Goren soolokeikoilla.


title: Plymouth (Montserrat)

text: Plymouth on itäisellä Karibianmerellä sijaitsevan Montserratin virallinen pääkaupunki. Kaupunki tuhoutui vuoden 1997 tulivuorenpurkauksissa ja on siitä asti ollut tyhjillään. Nykyään Montserratin tosiasiallinen pääkaupunki on Brades. Ennen kaupungin tuhoutumissa Plymouthissa asui noin 4 000 asukasta.


title: Vihiniemen kaivos

text: Vihiniemen rautakaivos toimi Perniössä vuosina 1690–1865. Kaivoksesta louhittiin rautamalmia toiminta-aikana yhteensä 25 269 tonnia ja malmin rautapitoisuus oli 30%. Malmia käytettiin läheisellä Teijon ruukilla. Vihinimen rautaesiintymä löydettiin jo 1690-luvulla mutta laajamittainen kaivostoiminta alkoi vasta 1829.


title: Vihiniemen kaivos

text: Kaivoksesta on säilynyt neljä 10–15 metrin läpimittaista veden täyttämää kaivoskuilua joista kaksi on kivetty. Kaivosalueelta on löydetty ainakin kolmen rakennuksen perustukset, lisäksi alueella on kaivoksen sivukivestä rakennettuja terasseja ja pengerretty tie, kiviaitoja ja kivettyjä tasanteita.


title: Kuppikakku

text: Kuppikakku () eli vuokaleivos on pieni ja makea leivonnainen, jossa on yleensä kuorrutus. Kuppikakkuja on syöty Yhdysvalloissa jo 1800-luvun alusta alkaen.


title: Kuppikakku

text: Kuppikakun valmistuksessa rasva ja sokeri vatkataan ensin vaahdoksi kuivakakkutaikinoiden tapaan, ja muut ainesosat lisätään sitten vaahdon joukkoon. Kuppikakkuun voi käyttää esimerkiksi pähkinöitä, suklaata, marjoja tai hedelmiä. Kuppikakut paistetaan uunissa pienissä vuoissa ja koristellaan ennen tarjoilua esimerkiksi tuorejuustosta, voista ja tomusokerista tehdyllä kuorrutteella.


title: Kuppikakku

text: Kuppikakku eroaa muffinista valmistustavaltaan ja makeudeltaan sekä siinä, että kuppikakkuun kuuluu kuorrutus.


title: Lokapojat

text: Lokapojat (rekisteröity nimi "A. Lokapojat") on helsinkiläinen jätehuoltoyritys, jonka toiminnassa paljastui syksyllä 2008 epäkohtia. Yhtiö oli toteuttanut suuren osan vuosina 1999–2008 tarjoamistaan jätepalveluista ympäristölain vastaisesti laskemalla asumajätevettä (ulostetta ja virtsaa sisältäviä jätevesiä) muun muassa sadevesiviemäreihin ja ojiin. Tämä on aiheuttanut maaperän, vesistöjen ja pohjaveden pilaantumista.Lisäksi yritys oli laskuttanut asiakkailtaan todellista suuremmista jätemääristä.


title: Lokapojat

text: Marraskuussa 2008 Vantaan käräjäoikeus vangitsi kaksi yrityksen omistajaa törkeästä ympäristön turmelemisesta. Joulukuussa 2008 heidät tuomittiin kuuden kuukauden liiketoimintakieltoon, mikä esti heidän toimintansa yrityksessä.


title: Lokapojat

text: Kesäkuussa 2012 johtajat Tarmo Kunnasranta ja Pentti Tiikkaja tuomittiin jätehuoltorikoksista neljän vuoden ehdottomaan vankeusrangaistukseen. Lisäksi he joutuvat maksamaan noin 280 000 euron vahingonkorvaukset Helsingin ja Vantaan kaupungeille sekä korvaamaan rikoksesta saatua taloudellista hyötyä 920 000 euron edestä. Syyttäjän mukaan rikoksen suunnitelmallisuus oli "rikosoikeudellisesti poikkeuksellista". Hovioikeus korotti korvauksia elokuussa 2013. Korkein oikeus hylkäsi vuonna 2014 valituslupahakemukset ja hovioikeuden tuomio jäi voimaan.


title: Lokapojat

text: Myös yrityksen työntekijöitä tuomittiin ehdollisiin rangaistuksiin ja sakkoihin. Helsingin Sanomat kertoi tammikuussa 2013 yrityksen yhteyksistä United Brotherhood -rikollisjärjestöön. Aseistautuneet jengiläiset olivat uhkailleet Lokapoikien ympäristöjutun todistajaa.


title: Lokapojat

text: Lokapojat muutti nimensä heinäkuussa 2015 Uusi Tornado Ympäristöpalveluksi ja marraskuussa 2015 nimeksi tuli Sisu ympäristöpalvelut.


title: Pentagon Design

text: Pentagon Design on vuonna 1996 perustettu suomalainen muotoilutoimisto. Yrityksen perustajat ovat Arni Aromaa ja Sauli Suomela.


title: Pentagon Design

text: Pentagon Design suunnittelee kuluttajatuotteita ja -palveluja. Yritys on suunnitellut muun muassa Hackmanille keittiövälineitä ja sisustustuotteita sekä Iittalalle esimerkiksi Alvar Aallon alkuperäiseen ideaan pohjautuvia sisustusesineitä Alvar Aalto -kokoelmaan. Yritys on suunnitellut myös kuluttajapakkauksia useille yrityksille, muun muassa Suunnolle.


title: Pentagon Design

text: Se myös suunnittelee yrityksille muun muassa messuosastoja ja näyttely- ynnä muita tiloja ja myös laajemmin yritysilmeitä, kuten Huoneistokeskuksen yritysilme.


title: Pentagon Design

text: Pentagon Designin omistajat Aromaa ja Suomela saivat vuonna 2010 Ornamon ja Grafia ry:n yhdessä myöntämän "Vuoden teollinen muotoilija" -nimityksen. Pentagon Design on saanut Red Dot -muotoilupalkinnon vuonna 2010 Hackmanille suunnittelemastaan grillivaunusta ja siihen liittyvistä varusteista sekä design Plus - ja if Product Design -palkinnot. Yrityksen 15-vuotisjuhlanäyttely "Suunnittelupöydällä" oli huhti–toukokuussa 2012 Designmuseossa. Vuonna 2012 Aromaa ja Suomela saivat muotoilun valtionpalkinnon.


title: Pentagon Design

text: Yrityksen liikevaihto vuonna 2010 oli noin miljoona euroa ja henkilökuntaa sillä oli 16.


title: Patrouille Suisse

text: Patrouille Suisse on Sveitsin ilmavoimien 22. elokuuta 1964 perustettu taitolentoryhmä. Ryhmään kuuluu yhdeksän lentäjää ja sen lentokalustona on kuusi yhdysvaltalaisvalmisteista Northrop F-5 Tiger II -hävittäjää.


title: Patrouille Suisse

text: Suomessa se esiintyi Lentäjien juhannus -tilaisuudessa Kauhavalla juhannuksena 2012.


title: Scandic Victoria Tower

text: Scandic Victoria Tower (tunnetaan myös nimellä Victoria Tower) on 34-kerroksinen pilvenpiirtäjähotelli Tukholmassa. Scandic Victoria Tower on Skandinavian korkein hotelli. Se on 120 metriä korkea ja ohittaa siten läheisen Kista Science Towerin kolmella metrillä. Hotellin rakennutti norjalainen liikemies Arthur Buchardt vuosina 2009–2011. Rakennuksen suunnittelivat arkkitehdit Gert Wingårdh ja Karolina Keyzer. Scandic Victoria Towerissa on 299 huonetta.


title: Justin Smith

text: Justin Smith (s. 30. syyskuuta 1979, Jefferson City, Missouri) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän edustaa tällä hetkellä NFL-liigassa pelaavaa San Francisco 49ersia.


title: Justin Smith

text: Cincinnati Bengals varasi Missourin yliopiston joukkueessa yliopistojalkapalloa pelanneen Smithin vuoden 2001 NFL:n varaustilaisuudessa ensimmäisellä kierroksella, koko tilaisuuden neljäntenä pelaajana. Hän pelasi Bengalsissa seitsemän kauden ajan, kunnes teki vuonna 2008 vapaana pelaajana sopimuksen San Francisco 49ersin kanssa.


title: Justin Smith

text: 49ersissa Smith nousi uudelle tasolle, ja valittiin NFL:n tähdistöotteluun Pro Bowliin kolme kertaa peräkkäin vuosina 2009-2011. Jotkut asiantuntijat pitivät häntä jopa mahdollisena ehdokkaana vuoden parhaaksi puolustavaksi pelaajaksi.


title: Kolmiaivoteoria

text: Kolmiaivoteoria ("triune brain") on yhdysvaltalaisen neurotietelijän Paul MacLeanin evoluutioteoria ihmisaivojen jakautumisesta kolmeen osaan: "liskoaivoihin", limbiseen järjestelmään ja neokortikaaliseen osaan. MacLean kehitteli teorian 1960-luvulla ja julkaisi aiheesta kirjan "The Triune Brain in Evolution"..


title: Kolmiaivoteoria

text: Teoria on saanut julkisuutta Carl Saganin kirjan "The Dragons of Eden" ansiosta (Pulitzerin palkinto vuonna 1977). Uudemman tutkimuksen tulosten perusteella teoriaa on arvosteltu.


title: Terrell Suggs

text: Terrell Raymonn Suggs (s. 11. lokakuuta 1982, Minneapolis, Minnesota) on yhdysvaltalainen amerikkalaisen jalkapallon pelaaja, pelipaikaltaan ulompi tukimies. Hän pelaa tällä hetkellä NFL-liigan Baltimore Ravensissa.


title: Terrell Suggs

text: Baltimore Ravens varasi Arizonan valtionyliopistossa yliopistojalkapalloa pelanneen Suggsin vuoden 2003 NFL:n varaustilaisuudessa ensimmäisellä kierroksella, tilaisuuden 10. pelaajana. Suggsista on kehittynyt tärkeä palanen Ravensin pelätyssä puolustuksessa, yhdessä Ray Lewisin ja Ed Reedin kanssa.


title: Terrell Suggs

text: Suggs loukkasi akillesjänteensä keväällä 2012 pelatessaan koripalloa. Vamman pelätään pitävän hänet sivussa koko kauden 2012, joskin Suggs itse on sanonut olevansa kunnossa marraskuuhun mennessä.


title: Weekend Festival

text:
Weekend Festival on Suomessa, Virossa ja Ruotsissa järjestettävä musiikkifestivaali. Ensimmäisen kerran Weekend Festival järjestettiin Espoon Luukissa 17.–18. elokuuta 2012. Vuonna 2013 festivaali siirrettiin Kyläsaareen, Helsingin Sörnäisten kaupunginosaan (Kyläsaarenkatu 12). Weekend Festivalin esiintyjiin kuuluu lähinnä EDM-artisteja, mutta esiintyjiä on ollut myös muista musiikkigenreistä.
Festivaaleille on osallistunut vuosittain yli 40 000 kävijää. Festivaaleilla on joka vuosi eri teema, joka ilmenee enimmäkseen festivaalin visuaalisella puolella. Vuoden 2013 teemana oli avaruus ja tulevaisuus, vuonna 2014 Electro Disco, 2015 Super Digital, 2016 Year of the Tiger, 2017 Neon Dreams ja vuoden 2018 teema on Urban Disco. Weekend Festival on myyty ennakkoon loppuun kaikkina vuosina. Festivaali siirtyi 17.–19. elokuuta 2018 Helsingin Hietaniemen uimarannalle ja laajeni 3-päiväiseksi.


title: Weekend Festival

text: Weekend Festival järjestettiin ensimmäisen kerran myös Viron Pärnussa elokuussa 2015. Vuonna 2016 festivaali laajentui Ruotsiin.


title: Weekend Festival

text: Ensimmäinen Weekend Festival järjestettiin Espoon Luukissa 2012. Luukki sijaitsee 23 kilometrin päässä Helsingistä ja on yksi suosituimmista pääkaupunkiseudun ulkoilualueista. Vuoden 2012 Weekend Festivaaleilla oli kolme lavaa: päälava NRJ Stage, telttalava Weekend Stage ja DJ-lava Party Stage.


title: Weekend Festival

text: Liikenneongelmista johtuen Weekend Festival siirrettiin vuonna 2013 Helsingin Kyläsaareen/Kalasataman festivaalialueelle, jossa on järjestetty muita suuria konsertteja ja festivaaleja, kuten vuoden 2011 ja 2012 Sonisphere ja Green Dayn sekä Foo Fightersin konsertit.


title: Weekend Festival

text: Vuoden 2013 Weekend festivaaleilla oli neljä lavaa: NRJ Stage, Weekend Stage, Future Stage ja Galaxy Stage.


title: Weekend Festival

text: Vuonna 2014 Galaxy Stagesta luovuttiin ja tilalle tuli "New Disco Lounge", joka sijaitsi anniskelualueella teltassa.


title: Weekend Festival

text: Vuonna 2015 alueella oli neljä lavaa: Loop Stage, Wknd Live Stage, Future Stage ja täysin uusi Digital Stage.


title: Weekend Festival

text: Vuonna 2016 festivaali laajeni viisilavaiseksi, kun Loop Stagen korvasi Suomen suurin lava "Cell Stage". Lisäksi uutuutena nähtiin reivinurkkaus, jossa esiintyi uusia lupauksia ja Suomen tiskijukkien kerma.


title: Weekend Festival

text: Vuonna 2017 festivaalin päälava hankittiin Kroatiasta Ultra Music -festivaaleilta, ja se nimettiin takaisin Loop Stageksi. Lisäksi reivinurkkauksen korvasi uusi house- ja teknomusiikkiin keskittyvä Dome Stage.


title: Weekend Festival

text: Vuonna 2018 festivaali siirtyi Kalasatamasta Hietaniemeen. Main Stage ja Future stage sijaitsivat rannan päädyissä. Valinta stage ja Vice stage taas hietaniemen hautausmaan metsissä.


title: Weekend Festival

text: Vuonna 2019 festivaali siirtyy Hietaniemestä Sörnäisten Suvilahteen.


title: Weekend Festival

text: Festivaalin esiintyjiin ovat kuuluneet kansainvälisesti suosittuja artisteja, kuten Avicii , David Guetta, Calvin Harris, Armin van Buuren, deadmau5, Hardwell, Martin Garrix, Tiësto, Steve Aoki, Axwell ^ Ingrosso, The Prodigy. ja Skrillex sekä Suomen omia suosituimpia artisteja.


title: Weekend Festival

text: Vuoden 2019 esiintyjiä ovat muun muassa Swedish House Mafia, Suicideboys, Armin van Buuren, Bastille, Lil Uzi Vert, Scarlxrd, Afrojack, Alan Walker, Anna Puu, Bizi, Cledos, Dynoro, Evelina, Gasellit, Headhunterz, Killy, Lukas Leon, Tungevaag & Raaban ja Zomboy.


title: Weekend Festival

text: Weekend Festival on ollut ehdolla monena vuonna ja monessa kilpailussa parhaaksi festivaaliksi, muttei ole saavuttanut palkintosijoja.


title: Weekend Festival

text: Festivaali oli ehdolla parhaaksi festivaaliksi vuoden 2013 sekä 2016 Musiikki & Median Industry Awardseissa.


title: Weekend Festival

text: Weekend Festival oli myös ehdolla parhaaksi keskisuureksi festivaaliksi vuoden 2013, 2014, 2015 sekä 2016 European Festival Awardseissa.


title: Weekend Festival

text: Sen sijaan YleX kuuntelijat äänestivät Weekend Festivalin kesän parhaaksi festivaaliksi Suomessa vuosina 2013, 2014, 2015 ja 2016. Vuoden 2013 Weekend Festival sai 25 % kaikista annetuista äänistä, vuoden 2014 festivaali sai 41% äänistä, vuoden 2015 festivaali sai 26% äänistä ja vuoden 2016 festivaali sai 26% äänistä


title: Weekend Festival

text: Festivaalin järjestelyt ovat kärsineet toistuvista ongelmista alusta alkaen. Pois lukien Hietaniemen tapahtuman viivästymisen, järjestäjät ovat aina syyttäneet ulkopuolisia tahoja ongelmista, kuten kokemattomia festivaalilla kävijöitä, sadetta ja kaupunkia.


title: Weekend Festival

text: Vuoden 2012 festivaali aiheutti suuren ruuhkan alimitoitettujen liikennejärjestelyjen takia ja ihmisiltä meni useita tunteja päästä paikalle. Lisäksi festivaalin vaatesäilytyksestä nousi kohu, koska sitä ei ollut kukaan vartioimassa ja ihmisiltä varastettiin tavaroita. Tapahtuma-alueelta tehtiin yhdeksän rikosilmoitusta, joista kaksi liittyi ongelmalliseen säilytykseen. Lisäksi festivaaleilla tapahtui neljä pahoinpitelyä. Olosuhteet alueen leirintäalueella olivat joidenkin kävijöiden mukaan huonot. Erään naisen mukaan 1 800 leiriytyjälle oli varattu ainoastaan 10 bajamajaa. Alueella oli kaksi vesipistettä ja niille syntyi ruuhkaa.


title: Weekend Festival

text:
Vuonna 2013 järjestelyitä Helsingin Kyläsaaressa syytettiin melun (157 kirjallista valitusta) lisäksi liian ahtaista tiloista, turva-aitojen kaatumisesta sekä järjestyksenvalvojien väkivaltaisuudesta.
Vuoden 2014 festivaali aiheutti jälleen valitustulvan melusta. Tavallisesti konserteista tulee valituksia ympäristökeskukseen 1–10 kpl, nyt festivaalista niitä saatiin 57.


title: Weekend Festival

text: Vuonna 2015 lava oli suunnattu Vanhankaupunginlahden yli Kulosaareen päin, jolloin häiritsevästä vähintään Herttoniemeen ja Laajasaloon kuuluneesta melusta oli tehty maanantain keskipäivään mennessä yli 170 valitusta.. Valitusten määrä nousi vielä myöhemmin ennätykselliseen 345 kappaleeseen, kuten seuraavan vuoden uutisoinnissa huomautettiin.


title: Weekend Festival

text: Vuoden 2016 festivaalista tuli taas 170 valitusta maanantaihin puoleenpäivään mennessä. Ympäristökeskus kommentoi asiaa sanoen: "Bassot kuuluvat aika kauas, mutta asialle ei valitettavasti ole tehtävissä mitään." Festivaalit ovat jättämässä alueen sinne kaavaillun rakentamisen takia.


title: Weekend Festival

text: Vuonna 2017 ongelmat jatkuivat tavalliseen tapaan; ihmiset muun muassa jonottivat alueelle yli 2 tuntia. Moni myöhästyi ensimmäiseltä keikalta, ja deadmau5ia heitettiin kivellä, johon hänen reagoi kertomalla järjestäjien olevan lapsellisia ja ettei aio milloinkaan esiintyä uudelleen kyseiselläfestivaalilla . Weekendin tiedottajan mukaan syy jonotusaikoihin oli sade ja kiristyneet turvatarkastukset, joista ei kuitenkaan tiedotettu yleisölle.


title: Weekend Festival

text: Vuosi 2018 Hietaniemessä ei tuonut muutoksia järjestelyongelmiin - ne alkoivat jo ennen festivaalia, kun pääsy viereiselle hautausmaalle estyi paikoitellen - samoin käytössä olevaan krematorioon. Festivaalin tiedottajan mukaan tämäkään ei ollut tapahtuman järjestäjien vika, vaan nyt kaupungin . Festivaalin aloituspäivänä perjantaina portit avattiin kolme tuntia myöhässä ja osa esiintyjien keikoista peruuntui, siirrettiin toiseen ajankohtaan tai kokonaan eri päivälle. Myöskään ostetut sisäänpääsyrannekkeet eivät kaikilla festivaalivierailla toimineet. Lisäksi hautausmaalla tapahtuneen roskaamisen ja tarpeiden tekemisen takia paikalle jouduttiin soittamaan poliisi, koska järjestäjältä ei riittänyt keinoja ongelman rauhoittamiseen . Tiedottajan mukaan mikään ongelmista ei ollut kuitenkaan festivaalin järjestäjien vika, vaan järjestäjät olivat hoitaneet työnsä mainiosti . Myös useat aiempien vuosien ongelmista alennettiin yhden kävijän synnyttämiksi ”somekatastrofeiksi”. Osasyyksi mainittiin myös festivaalin muuttaminen kolmeen otteeseen, vaikkakin se on järjestetty seitsemästä vuodesta vain ensimmäisellä ja nykyisellä paikalla muualla kuin Kyläsaaressa . Juutalaisen hautasmaan muuri sortui festivaalin kuokkavieraiden toimesta. Korjauskustannukset nousevat noin 20 000 euroon. Festivaalin tiedottajan mukaan heillä ei olut mahdollisuutta toimia alueen ulkopuolella ja väittivät tarjonneen toimeksiantosopimusta sekä Hietaniemen hautausmaalle että juutalaiselle seurakunnalle, mutta Helsingin juutalaisen seurakunnan puheenjohtaja ei ainakaan ollut tietoinen tällaisesta . Festivaalien purku ei sujunut sen paremmin kuin rakentaminen - pääsy viereiseen kouluun oli osin estetty maanantaina ajaen koululaiset käyttämään ajorataa kulkemiseen . Melusta tuli tällä kertaa noin 200 valitusta eli noin 20-kertainen verrattuna keskivertoiseen ulkoilmamusiikkitapahtumaan .


title: Calvin Johnson

text: Calvin Enley Johnson, Jr. (s. 29. syyskuuta 1985 Newnan, Georgia) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hän edusti koko uransa NFL-liigan Detroit Lionsia.


title: Calvin Johnson

text: Lempinimellä ""Megatron"" tunnettu Johnson on harvinainen yhdistelmä nopeutta, taitoa ja kokoa. Lempinimen hänelle antoi Lionsin entinen laitahyökkääjä Roy Williams.


title: Calvin Johnson

text: Detroit Lions varasi Georgia Techin yliopistossa pelanneen Johnsonin NFL:n varaustilaisuudessa vuonna 2007. Johnson oli tilaisuuden kakkosvaraus, ja häntä ennen varattiin ainoastaan Louisianan osavaltionyliopiston pelinrakentaja JaMarcus Russell.


title: Calvin Johnson

text: Ennen Johnsonin tuloa Lions oli yksi NFL:n huonoimmista joukkueista, suorastaan yleinen naurunaihe. Huonot suoritukset kuitenkin tuottivat joukkueelle runsaasti hyviä varausvuoroja, joilla seura varasi muun muassa pelinrakentaja Matthew Staffordin ja puolustuksen linjamiehen Ndamukong Suhin. Kaudella 2011 Lions oli jo varteenotettava vastustaja, onnistuen selviytymään pudotuspeleihin pitkän tauon jälkeen.


title: Calvin Johnson

text: 8. maaliskuuta 2016 Johnson ilmoitti päättävänsä uransa. Hän pelasi yhteensä yhdeksän kautta NFL:ssä.


title: Calvin Johnson

text: Fanit äänestivät Johnsonin suositun Madden NFL -pelisarjan vuoden Madden NFL 13 -version kanteen.


title: Janne Toriseva

text: Janne Toriseva (s. 1978 Vantaa) on suomalainen sarjakuvapiirtäjä. Hän valmistui taiteenmaisteriksi vuonna 2005 ja hänen tunnetuin sarjakuvansa on Oswald.


title: Janne Toriseva

text: Janne Toriseva on kertonut olleensa lapsena kiinnostunut muun muassa kirjoittamisesta, musiikista ja videopeleistä, joten piirtäminen oli vain yksi kiinnostuksen kohden monien muiden joukossa. Hän kertoi haastattelussa, että hän luki paljon sarjakuvia lapsena mikä auttoi myöhemmin työssään.


title: The Ex (vuoden 2006 elokuva)

text: The Ex on vuonna 2006 valmistunut yhdysvaltalainen komediaelokuva, jonka pääosissa ovat Zach Braff, Amanda Peet ja Jason Bateman. Elokuvan on ohjannut Jezze Peretz.


title: Siimannin hallitus

text: Siimannin hallitus oli Viron tasavallan hallitus, joka toimi 739 päivää 17. maaliskuuta 1997 – 25. maaliskuuta 1999. Hallitusta johti pääministeri Mart Siimann, ja se koostui Kokoomuspuolueesta, Maakansan puolueesta ja pienistä Edistyspuolueesta () ja Talonpoikaispuolueesta.


title: Urkupiste

text: Urkupiste () on paikallaan pysyvä sävel, joka esiintyy tavallisesti musiikkikudoksen alimmassa äänessä ja jota vasten ylemmät äänet liikkuvat. Duuri–molli-tonaalisessa musiikissa urkupiste on yleensä toonika- tai dominanttisävel. Urkupiste toimii tonaalisesti ja muotorakenteellisesti selkeyttävänä tekijänä sävellyksen lopussa tai impressionistisessa musiikissa sointivärivaikutelmien synnyttäjänä.


title: Urkupiste

text: Nimitys "urkupiste" viittaa urkuihin, joissa pitkän pedaalisävelen pito on mahdollista; lisäksi urkusävellyksissä urkupiste on yleinen sävellyskeino.


title: Urkupiste

text: Urkupistettä on käytetty varhaisbarokin taistelumusiikissa (), mm. Heinrich Schützin teoksessa "Es steh Gott auf" (SWV 356). Urkupiste voi esiintyä myös sävellyksen alussa: J. S. Bachin "Matteus-passio", Richard Straussin sävelruno "Näin puhui Zarathustra". Henry Purcellin teoksessa "Fantasy upon One Note" urkupiste kulkee läpi koko teoksen.


title: Afrikanhiirihaukka

text: Afrikanhiirihaukka ("Buteo augur") on hiirihaukkojen sukuun kuuluva haukkalaji.


title: Afrikanhiirihaukka

text: Aikuisen afrikanhiirihaukan vatsa ja kurkku ovat valkoisia. Selkä ja siivet ovat mustia. Afrikanhiirihaukan voi helposti tunnistaa lennossa punaisesta pyrstöstä, joka on afrikkalaisilla hiirihaukkalajeilla ainoa laatuaan. Sen jalat ovat paljaat ja keltaiset. Pää on musta lukuun ottamatta ruskeita silmiä.


title: Afrikanhiirihaukka

text: Aikuisen afrikanhiirihaukan pituus on 55-60 senttimetriä ja paino yksi kilogramma. Sen siipiväli on 125-135 senttimetriä.


title: Afrikanhiirihaukka

text: Afrikanhiirihaukkaa tavataan nimensä mukaisesti vain Afrikassa. Lajista on tehty havaintoja Etelä-Angolassa, Etiopiassa, Eritreassa, Keski-Namibiassa, Kongossa, Somaliassa, Sambiassa, Ugandassa ja Zimbabwessa. Kaikkiaan lajia tavataan yli 20 000 neliökilometrin laajuisella alueella.


title: Afrikanhiirihaukka

text: Se suosii saalistukseen avoimia alueita ja pesintään metsäisiä rinteitä sekä eksoottisia puuviljelmiä. Afrikanhiirihaukka viihtyy korkealle vuoristoissa, ja sitä onkin tavattu jopa viiden kilometrin korkeudesta, korkeammalta kuin mitään muuta afrikkalaista petolintua. Päästäkseen ylös se käyttää hyödykseen lämpimiä ilmavirtauksia.


title: Afrikanhiirihaukka

text: Afrikanhiirihaukka saalistaa pääasiassa matelijoita (liskot, käärmeet), mutta myös nisäkkäitä (jänikset, jyrsijät ja tamaanit), lintuja ja hyönteisiä. Pienet linnut jäävät kuitenkin harvoin saaliiksi, koska ne osaavat väistellä haukkaa. Afrikanhiirihaukka voi syödä myös auton alle jääneitä eläimiä. Sen ruokavalio on samantapainen kuin amerikanhiirihaukan.


title: Afrikanhiirihaukka

text: Afrikanhiirihaukan haudonta alkaa heinäkuussa ja kestää marraskuuhun asti. Useimmiten pesintä ajoittuu elo-lokakuuhun. Se tekee kalliolle tai puuhun pesän, joka koostuu suurista oksista ja niitä reunustavista lehdistä. Pesään se munii 1–3 munaa, useimmiten kaksi. Munat ovat valkoisia ja niissä on ruskeita tai punaisia kuvioita. Munia ja poikasia saalistavat "Python natalensis" -käärme ja valkoniskakorppi. Kuoriutuneista poikasista useimmiten vain yksi selviää, koska poikaset tappavat toisiaan. Heikompi poikanen kuolee usein jo 5–8 päivän ikäisenä. Poikanen saa sulat 45-55 päivän ikäisenä ja lähtee pesästä viimeistään 60 päivän ikäisenä. Afrikanhiirihaukka on yksiavioinen.


title: Hassinmäki

text: Hassinmäki oli kylä Vpl Pyhäjärvellä Karjalankannaksella. Kylä sijaitsi Kiimajärven pohjoisen puoleisella rannalla, järven keskivaiheilla. Kylän keskusta ympäröi Kiimajärvi etelässä, luoteessa ja lännessä, pussimainen Väärälahti kaakossa ja idässä. Pohjoisessa sijaitsi Suuri Hassinlampi noin 700 metrin päässä ja Pieni Hassinlampi tästä hieman kauempana. Lammet tunnettiin myös nimillä Suur' Äijälampi ja Pien' Äijälampi. Kylään kuului myös erillinen alue Pienen Hassinlammin ja Kiimajärven välissä, kyläkeskuksen luoteispuolella. Alueella sijaitsi muutama talo.


title: Hassinmäki

text: Hassinmäen kylästä johti yhdystie, joka risteytyi Alakylästä Konnitsaan johtavaan tiehen kylän koillispuolella. Lähimmät kaupat ja palvelut sijaitsivat Alakylässä, noin 3-4 kilometrin päässä. Hassinmäen naapurikylät olivat Kalamaja kaakossa, Alakylä idässä, Kahvenitsa koillisen suunnassa, Konnitsa luoteessa noin 5-6 kilometrin päässä sekä Musakanlahti Kiimajärven vastakkaisella rannalla muutaman kilometrin päässä.


title: Hassinmäki

text: Hassinmäen pääelinkeinoja olivat maanviljelys ja karjanhoito. Kylän pellot sijaitsivat pääasiassa kyläkeskustan ja Väärälahden ympärillä, joitakin peltoalueita oli myös hieman erillään, mm. Suuren Hassinlammen läheisyydessä. Kuten miltei kaikissa Vpl. Pyhäjärven kylissä, myös Hassinmäellä kalastus oli tärkeä sivuelinkeino.


title: Vedran Runje

text: Vedran Runje (s. 10. helmikuuta 1976 Sinj, Jugoslavian SLT) on kroatialainen entinen jalkapallomaalivahti. Hän lopetti uransa vuonna 2010, jolloin hänen sopimuksensa ranskalaisen Lensin kanssa päättyi.


title: Vedran Runje

text: Runje on edustanut ammattilaisurallaan kroatialaista HNK Trogirä (1993–1995), kroatialaista Hajduk Splitiä (1996–1998), belgialaista Standard Liègeä (1998–2001, 2004–2006), ranskalaisia Olympique Marseillea (2001–2004) ja Lensiä (2007–2011) sekä turkkilaista Beşiktaşia (2006–2007). Kroatian maajoukkueessa hän on pelannut 22 ottelua vuosina 2006–2011. Hän oli mukana EM-kilpailuissa 2008.


title: Stetson

text: Stetson eli stetsoni on leveälierinen hattu. Se tunnetaan erityisesti yhdysvaltalaisten cowboyden suosimana lännenhattuna, mutta se on myös yleinen osa americanaa. Stetsoneita valmistaa yhdysvaltalainen "John B. Stetson Company", jonka perusti John B. Stetson (1830–1906) vuonna 1865. 1900-luvun alussa Stetsonin hattutehdas oli noussut maailman suurimmaksi.


title: Viktor Gaddefors

text: Viktor Gaddefors (s. 8. lokakuuta 1992 Östersund) on ruotsalainen koripalloilija, joka edustaa nykyisin Virtus Bolognaa.


title: Mainetodistus

text: Mainetodistus () oli 1800–1900-luvulla Suomessa papiston tai siviilirekisterin pitäjän antama todistus, josta kävi ilmi, nauttiko asianosainen kansalaisluottamusta. Mainetodistuksen sai ilmoitettua tarkoitusta varten pyytää kuka tahansa.


title: Mainetodistus

text: Papiston velvollisuutena oli antaa pyydettäessä mainetodistus, joka laadittiin kirkonkirjojen perusteella. Mainetodistuksen tuli sisältää ainoastaan selvitys siitä, nauttiko todistuksen kohteena oleva henkilö kansalaisluottamusta silloin kun todistus annettiin vai oliko henkilö tuomittu menettäneeksi kansalaisluottamuksen ainiaaksi tai tietyksi määräajaksi.


title: Mainetodistus

text: Jos henkilö oli aiemmin tuomittu menettäneeksi kansalaisluottamuksensa ja tämä määräaika oli päättynyt, ei mainetodistukseen saanut merkitä tietoa aiemmasta luottamuksen menettämisestä.


title: Mainetodistus

text: Papiston lisäksi mainetodistuksia olivat velvollisia antamaan myös niin sanottujen eriuskolaisseurakuntien johtajat sekä tietyt siviiliviranomaiset.


title: Giovanni Giorgi

text: Giovanni Giorgi (s. 27. marraskuuta 1871, Lucca, k. 19. elokuuta 1950 Castiglioncello) oli italialainen sähköinsinööri, joka laati "Giorgin yksikköjärjestelmän", nykyisen kansainvälisen yksikköjärjestelmän eli SI-järjestelmän edeltäjän.


title: Giovanni Giorgi

text: Giorgi syntyi Luccassa ja opiskeli insinööriksi Rooman teknillisessä korkeakoulussa. Hän toimi Fornaci Giorgissa Ferentinossa ja oli vuosina 1906–1923 Rooman teknologiaviraston johtajana. Hän toimi myös Rooman Sapienza-yliopiston opettajana vuosina 1913–1939.


title: Giovanni Giorgi

text: 1800-luvun lopulla tieteellisissä yhteyksissä oli otettu käyttöön cgs-järjestelmä, jossa sähkösuureidenkin yksiköt oli yritetty johtaa mekaanisten suureiden perusyksiköiden, metrin, kilogramman ja sekunnin avulla. Järjestelmä oli kuitenkin vaikeaselkoinen ja käytännössä hankala, varsinkin kun sähkösuureille saatiin kaksi eri yksikköä riippuen siitä, millä tavalla yksiköt johdettiin. Sen vuoksi Giorgi ehdotti vuonna 1901 AEI:lle (Associazione Elttrotecnica Italiana) uutta järjestelmää, jossa perusyksikköinä olivat metrin, kilogramman ja sekunnin lisäksi jonkin sähkösuureen yksikkö, joko sähkövirran yksikkö ampeeri tai resistanssin yksikkö ohmi. Täten hänen ehdotuksensa yhdisti metrijärjestelmän ja jo tuolloin käytössä olleet ns. "käytännölliset sähköyksiköt".


title: Giovanni Giorgi

text: Vuonna 1935 kansainvälinen sähkötekninen komissio IEC otti käyttöön tämän "Giorgin järjestelmän", joka tunnettiin myös MKSΩ-järjestelmänä, koska neljäntenä perusyksikkönä oli resistanssin yksikkö ohmi (Ω). Vuonna 1960 yhdestoista kansainvälinen mittojen ja painojen konferenssi vahvisti käyttöön SI-järjestelmän, jossa on seitsemän perusyksikköä: metri, kilogramma, sekunti, ampeeri, kelvin, mooli ja kandela.


title: Giovanni Giorgi

text: Giorgi kuoli Castigilioncellossa Livornossa.


title: Efraim Zuroff

text: Efraim Zuroff (s. 5. elokuuta 1948 New York, Yhdysvallat) on yhdysvaltalaissyntyinen israelilainen toisen maailmansodan aikaisten natsisotarikollisten jäljittäjä.


title: Efraim Zuroff

text: Zuroffin isä oli rabbi ja hänen äitinsä työskenteli Yeshiva-yliopistossa New Yorkissa. Hän opiskeli historiaa Yeshiva-yliopistossa ennen kuin muutti Israeliin, jossa suoritti MA-tutkinnon holokaustitutkimuksessa Jerusalemin heprealaisessa yliopistossa. Tämän jälkeen hän palasi Yhdysvaltoihin ja väitteli tohtoriksi.


title: Efraim Zuroff

text: Zuroff kutsuttiin Los Angelesin Simon Wiesenthal -keskuksen johtajaksi vuonna 1978. Hän palasi Israeliin vuonna 1980, jossa toimi tutkijana Yhdysvaltain oikeusministeriön Office of Special Investigations -yksikössä. Siellä hän valmisteli useita oikeusjuttuja Yhdysvalloissa asuvia natsirikollisia vastaan. Hän palasi Simon Wiesenthal -keskukseen vuonna 1986.


title: Efraim Zuroff

text: Zuroff toimii keskuksen Jerusalemin osaston johtajana. Hänen avullaan aloitettiin vuonna 2002 ”Operaatio viimeinen mahdollisuus”, joka tarjoaa rahallisia palkkioita natsirikollisten kiinnijäämiseen johtavia tietoja vastaan. Hän myös kirjoittaa keskuksen vuotuisen raportin, jossa luetellaan tärkeimmät, yhä vapaana olevat natsirikolliset.


title: Nygård

text: Nygård voi tarkoittaa ainakin seuraavia:


title: Fong Sai Yuk

text: Fong Sai-yuk () on vuonna 1993 ensi-iltansa saanut hongkongilainen taisteluelokuva. Elokuvan pääosia esittävät Jet Li, Josephine Siao, Vincent Zhao, Michelle Reis, Paul Chu, Sibelle Hu, Chan Chung-yung, Adam Cheng, Peter Chan ja Gao Xi'an. Elokuvan on ohjannut Corey Yuen. Elokuva sai samana vuonna jatko-osan "Fong Sai Yuk II".


title: Mónica Puig

text: Mónica Puig Marchán (s. 27. syyskuuta 1993 San Juan) on puertoricolainen tennispelaaja ja olympiavoittaja. Parhaimmillaan hän on ollut kaksinpelissä WTA-listan sijalla 27 syyskuussa 2016. Hän on voittanut urallaan kaksi WTA-turnausta kaksinpelissä, joista toisen olympiaturnauksessa 2016.


title: Mónica Puig

text: Puig oli junioreiden maailmanlistalla parhaimmillaan toisella sijalla huhtikuussa 2010. Vuonna 2011 hän pääsi loppuotteluun Australian avointen tyttöjen kaksinpelissä, jossa hän hävisi An-Sophie Mestachille. Myös Ranskan avoimissa hän hävisi loppuottelun, kun Ons Jabeur voitti hänet.


title: Mónica Puig

text: Puig pääsi ensimmäisen kerran WTA-turnauksen puolivälieriin Oeirasin turnauksessa huhti-toukokuussa 2013. Lucky loserina turnauksen pääsarjaan mukaan päässyt Puig voitti matkalla puolivälieriin muun muassa Ranskan avointen voittajan, Francesca Schiavonen. Ranskan avoimissa Puig pääsi kolmannelle kierrokselle ja Wimbledonissa neljännelle kierrokselle. Yhdysvaltain avoimissa hän hävisi avauskierroksella. Syyskuussa hän pääsi puolivälieriin Kantonin WTA-turnauksessa.


title: Mónica Puig

text: Vuoden 2014 Australian avoimissa Puig eteni toiselle kierrokselle, jossa hävisi Flavia Pennettalle. Monterreyssä hän eteni puolivälieriin. Ensimmäisen WTA-turnausvoittonsa Puig saavutti toukokuussa 2014 voitettuaan Strasbourgin loppuottelussa Silvia Soler Espinosan. Ranskan avoimissa hän hävisi avauskierroksella Samantha Stosurille. Wimbledonissa Puig hävisi ensimmäisellä kierroksella Madison Keysille. Yhdysvaltain avoimissa Andrea Petkovic oli vahvempi toisella kierroksella. Kantonissa Puig pääsi jälleen puolivälieriin.


title: Mónica Puig

text: Vuoden 2015 Australian avoimissa Puig hävisi toisella kierroksella. Pattayalla hän eteni välieriin ja Acapulcossa ja Bogotássa puolivälieriin. Ranskan avoimissa hänen pelinsä päättyivät avauskierroksen tappioon Sabine Lisickiä vastaan. Wimbledonissa hän hävisi Monica Niculesculle avauskierroksella ja Yhdysvaltain avoimissa Venus Williamsille.


title: Mónica Puig

text: Tammikuussa 2016 Puig pääsi loppuotteluun Sydneyn WTA-turnauksessa. Hän eteni loppuotteluun karsintojen kautta ja hävisi lopulta loppuottelussa Svetlana Kuznetsovalle. Australian avoimissa hän eteni kolmannelle kierrokselle, jossa hävisi maailmanlistan neljäntenä olevalle Agnieszka Radwańskalle. Prahassa hän pääsi puolivälieriin, jossa hävisi jälleen Kuznetsovalle. Ranskan avoimissa Puig pääsi kolmannelle kierrokselle, jossa hävisi Madison Keysille. Nottinghamissa ja Eastbournessa hän pääsi välieriin. Wimbledonissa Puigin pelit päättyivät avauskierroksen tappioon Johanna Kontaa vastaan. Florianópolisissa Puig eteni välieriin. Rion olympialaisissa 2016 maailmanlistan sijalla 34 ollut Puig pääsi naisten kaksinpelin loppuotteluun voitettuaan välierissä Petra Kvitován. Hänestä tuli samalla Puerto Ricon ensimmäinen naisolympiamitalisti. Loppuottelussa Puig päihitti maailmanlistan kakkosen, Angelique Kerberin kolmieräisessä ottelussa ja teki Puerto Ricon olympiahistoriaa saavuttamalla maan kaikkien aikojen ensimmäisen kultamitalin. Hänestä tuli myös olympialaisten tennishistorian ensimmäinen pelaaja, joka on sijoittamattomana pelaajana voittanut kultaa. Olympialaisten jälkeen pelatuissa Yhdysvaltain avoimissa Puig hävisi ensimmäisellä kierroksella Zheng Saisaille. Syys-lokakuussa hän saavutti vielä kaksi puolivälieräpaikkaa. Marraskuussa Kansallisten Olympiakomiteoiden Maailmanliiton (ANOC) palkintogaalassa Dohassa Puig nimettiin Rion olympialaisten parhaaksi naisurheilijaksi.


title: Mónica Puig

text: Puigin vanhemmat ovat Jose ja Astrid, ja vanhempi veli nimeltään Ricky. Puig puhuu sujuvasti espanjaa ja englantia.


title: Operaatio Ivy

text: Operaatio Ivy oli kahdeksas Yhdysvaltain tekemistä ydinkoesarjoista. Se sisälsi kahden ydinpommin räjäytyksen Enewetak-atollilla, Marshallinsaarilla vuonna 1952.


title: Operaatio Ivy

text: Ivy-sarjan ensimmäinen koe, "Mike" oli ensimmäinen onnistunut täysikokoisen Teller-Ulam rakenteisen vetypommin räjäytys. Muista vetypommeista poiketen "Mikessa" käytettiin fuusiopolttoaineena nestemäistä deuteriumia, minkä jäähdytys vaati kalliin ja hankalan kryogeenisen järjestelmän. Pommi räjäytettiin Elugelab-saarella ja se tuotti 10,4 megatonnin räjähdystehon, mikä oli noin 500-kertainen verrattuna Nagasakiin pudotettuun pommiin. Pommin uraanipohjainen fissio-osa tuotti noin kahdeksan megatonnia sen räjähdystehosta synnyttäen samalla valtavan radioaktiivisen laskeuman. Räjähdyksen seurauksena koko Elugelabin saari tuhoutui ja paikalle jäi noin 1,9 kilometriä leveä ja 50 metriä syvä vedenalainen kraatteri. Onnistuneen kokeen seurauksena "Miken" pohjalta kehitettiin Mark 16 -ydinpommi, joka kuitenkin korvattiin pian kiinteäpolttoaineisilla pommeilla onnistuneen Castle Bravo -kokeen jälkeen.


title: Operaatio Ivy

text: Sarjan toinen koe, "King", on suurin tähän päivään mennessä räjäytty pelkkään fissioon perustuva ydinase. Tämä "Super Oralloy Bomb" oli tarkoitettu varasuunnitelmaksi, jos fuusiopohjainen pommi olisi epäonnistunut. "King" tuotti 500 kt:n räjähdystehon, joka oli noin 25-kertainen Fat Man-pommiin verrattuna.


title: Pelkosenniemen seurakunta

text: Pelkosenniemen seurakunta on Oulun hiippakuntaan ja Rovaniemen rovastikuntaan kuuluva Suomen evankelis-luterilaisen kirkon seurakunta. Seurakunta toimii Pelkosenniemen ja Savukosken kuntien alueella.


title: Pelkosenniemen seurakunta

text: Alue on kuulunut alun perin Sodankylän seurakuntaan. Se itsenäistyi siitä senaatin päätöksellä 21. marraskuuta 1916. Samassa yhteydessä itsenäistyi myös Savukosken seurakunta, joka kuitenkin liitettiin jo vuonna 1931 Pelkosenniemen seurakuntaan. Savukoski muodosti seurakunnan osana oman rajaseutupiirinsä vuosina 1950-1997, jolloin rajaseutupiirit lakkautettiin. Vuodesta 2012 lähtien seurakunnan kirkkoherrana on toiminut Eero Kuikanmäki.


title: Pelkosenniemen seurakunta

text: Seurakunnalla on kaksi kirkkoa. Pelkosenniemen kirkko on rakennettu vuonna 1929 ja se on arkkitehti Yrjö Sadeniemen suunnittelema. Savukosken kirkko on rakennettu 1956 arkkitehti Paavo Riihimäen piirustusten mukaan. Pelkosenniemellä on myös seurakuntakoti, jonka yhteydessä ovat kirkkoherranvirasto ja pappila. Savukosken kirkon yhteydessä on seurakuntakeskus. Molemmissa kunnissa on hautausmaa.


title: Kuolleiden saari (maalaus)

text: Kuolleiden saari on symbolisti Arnold Böcklinin maalaus. Böcklin teki vuosien 1880 ja 1886 välillä aiheesta viisi versiota. Siitä tuli erittäin suosittu Saksassa 1800-luvun loppupuolella ja kuva-aihe levisi laajalle värijäljennöksinä ja etsauksina.


title: Kuolleiden saari (maalaus)

text: Maalaus kuvaa näkymää, jossa valkoisiin pukeutunut leski seisoo soutuveneessä, jossa kuljetetaan hänen miehensä verhottua arkkua. Vene on matkalla kallioiselle saarelle, jossa on hautaholveja.


title: Kuolleiden saari (maalaus)

text: Maalauksen ensimmäinen versio on Baselin taidemuseon kokoelmissa. Toinen, Metropolitanin museon kokoelmissa oleva pienempi puulle maalattu versio syntyi tilaustyönä, kun Böcklinin Firenzen työhuoneella 1880 käynyt Marie Berna ihastui ensimmäiseen versioon. Böcklin lisäsi leskeytyneen Bernan toivomuksesta maalaukseen arkun ja naisfiguurin. Myöhemmät kolme versiota Böcklin maalasi maalaustensa välittäjän Fritz Gurlittin ehdotuksesta. Kolmessa viimeisessä taivas on aiempia vaaleampi. Maalauksista yksi (1883) on Alte Nationalgaleriessa Berliinissä, toinen (1886) taidemuseossa Leipzigissä. Kolmas 1884 maalattu tuhoutui toisessa maailmansodassa.


title: Darren Turcotte

text: Darren Turcotte (s. 2. maaliskuuta 1968 Boston, Massachusetts) on yhdysvaltalainen entinen ammattilaisjääkiekkoilija, pelipaikaltaan keskushyökkääjä.


title: Darren Turcotte

text: Turcotte pelasi ennen ammattilaisuraansa neljä kautta juniorisarja OHL:n North Bay Centennialsissa. New York Rangers varasi hänet vuorolla 114 kuudennella kierroksella, ja hän aloitti ammattilaisuransa kaksi vuotta myöhemmin. Turcotte pelasi kaudella 1988–1989 20 ottelua NHL:n runkosarjassa sekä yhden pudotuspeleissä, mutta suurin osa kaudesta meni vielä farmijoukkue Denver Rangersissä IHL:ssä. Kaudesta 1989–1990 alkaen hän pelasi vakituisesti NHL:ssä.


title: Darren Turcotte

text: Turcotte teki New York Rangersiä edustaessaan ja koko NHL-urallaan parhaimmillaan 67 tehopistettä yhden runkosarjakauden aikana, 26 maalia ja 41 syöttöpistettä 74:ssä ottelussa kaudella 1990–1991. Hän oli tuolla kaudella joukkueensa neljänneksi paras pistemies Brian Leetchin, Bernie Nichollsin ja Mike Gartnerin jälkeen sekä kolmanneksi paras maalintekijä Gartnerin ja John Ogrodnickin jälkeen. Hänet myös valittiin tuon kauden aikana ainoan kerran urallaan un. Marraskuussa 1993 Turcotte siirtyi Rangersistä Hartford Whalersiin pelaajakaupassa, jossa Whalers sai hänen lisäkseen puolustaja James Patrickin, ja jossa Rangersiin siirtyivät hyökkääjät Nick Kypreos ja Steve Larmer, puolustaja Barry Richter sekä kuudennen kierroksen varausvuoro .


title: Darren Turcotte

text: Turcotte edusti Hartford Whalersiä lokakuuhun 1995 asti, jolloin siirtyi juuri ennen kauden 1995–1996 alkua Winnipeg Jetsiin vaihdossa Nelson Emersoniin. Maaliskuussa 1996, kesken saman kauden, hän siirtyi San Jose Sharksiin yhdessä toisen kierroksen varausvuoron kanssa vaihdossa Craig Janneyyn. Turcotte pelasi uransa loppuvuosina myös St. Louis Bluesissa, jonne siirtyi ennen kauden 1997–1998 alkua vaihdossa Stéphane Matteauun, ja Nashville Predatorsissa, jonne siirtyi ennen kauden 1998–1999 alkua. Hän oli sivussa suurimman osan kaudesta 1999–2000 polvivamman vuoksi ja ilmoitti pelaajauransa päättymisestä vuonna 2000.


title: Darren Turcotte

text: Turcotte pelasi 12 kautta kestäneellä NHL-urallaan 635 runkosarja- ja 35 pudotuspeliottelua. Tehopisteitä hän teki runkosarjassa 411, 195 maalia ja 216 syöttöpistettä, ja pudotuspeleissä 14, kuusi maalia ja kahdeksan syöttöpistettä.


title: Darren Turcotte

text: Turcotte edusti Yhdysvaltain jääkiekkomaajoukkuetta yksissä aikuisten arvokilpailuissa, maailmanmestaruuskilpailuissa vuonna 1993. Hän pelasi myös vuosien 1987 ja 1988 alle 20-vuotiaiden maailmanmestaruuskilpailuissa.


title: Darren Turcotte

text: Pelaajauransa jälkeen Turcotte on toiminut muun muassa Abitibi Eskimosin ja North Bay Skyhawksin päävalmentajana juniorisarja NOJHL:ssä. Hän on valmentanut myös Yhdysvaltain rullakiekkomaajoukkuetta.


title: Douglas Booth

text: Douglas John Booth (s. 9. heinäkuuta 1992 Lontoo, Iso-Britannia) on englantilainen näyttelijä. Hänen isänsä on englantilainen ja äitinsä puoliksi espanjalaista ja puoliksi hollantilaista syntyperää.


title: Douglas Booth

text: Douglas aloitti näyttelemisen koulunäytelmissä sekä nuortenteattereissa National Youth Music Theatre ja National Youth Theatre.


title: Douglas Booth

text: Vogue-lehden haastattelussa Booth kertoi kamppailleensa nuorena lukihäiriön kanssa ja tienneensä, ettei päätyisi ainakaan akateemiselle uralle. Näyteltyään 12-vuotiaana "Agamemnonissa" hän huomasi pitävänsä huomion keskipisteenä olemisesta ja totesi haluavansa näyttelijäksi.


title: Douglas Booth

text: Booth on esiintynyt mallina useissa Burberryn kampanjoissa muun muassa Emma Watsonin ja Lily Donaldsonin rinnalla.


title: Bette Davisin filmografia

text: Bette Davis (1908–1989) näytteli yhteensä 60 vuotta kestäneen näyttelijänuransa aikana yli 120 elokuva-, televisio- ja teatterituotannossa. Davis aloitti elokuvauransa 23-vuotiaana vuonna 1931, joka kesti aina hänen kuolemaansa 1989 asti. Davisista tuli Universal Studiosin sopimusnäyttelijä ja teki elokuvadebyyttinsä draamaelokuvassa "The Bad Sister" (1931). Vuonna 1932 Davis allekirjoitti sopimuksen Warner Brothersin kanssa, jonka kanssa hän teki yhteistyötä aina vuoteen 1949 asti, jolloin Davis jatkoi freelancer-näyttelijänä. Davisin viimeinen elokuvarooli oli elokuvassa "Noita muuttaa taloon" (1989), joka valmistui muutama kuukausi ennen Davisin kuolemaa. 1950-luvulta alkaen Davis alkoi näytellä televisiossa. Hän on myös esiintynyt radiossa.


title: Bette Davisin filmografia

text: 58 vuotta kestäneen elokuvauransa aikana Davisia ylistettiin monista hänen roolisuorituksistaan. Hän sai ensimmäisen yhdestätoista Oscar-ehdokkuutensa parhaasta naispääosasta draamaelokuvasta "Naisen orja" (1934). Davis voitti kaksi Oscar-palkintoaan parhaasta naispääosasta vuosina 1936 ja 1939 draamaelokuvista "Erotetut sydämet" (1935) ja "Jezebel" (1938). Näiden Oscareiden jälkeen hän oli ehdokkaana vielä kahdeksan kertaa, joista viimeinen tuli vuonna 1963 elokuvasta "Mitä tapahtuikaan Baby Janelle?" (1962).


title: Bette Davisin filmografia

text: Seuraavassa luettelossa ovat kaikki Davisin elokuva-, televisio-, radio- ja teatterityöt. Lisäksi artikkelissa ovat Davisin palkinnot ja palkintoehdokkuudet.


title: Alagillen oireyhtymä

text: Alagillen oireyhtymä on sairaus, johon liittyy muun muassa maksan ja sydämen häiriöitä sekä oireistolle tyypilliset kasvonpiirteet. Sapen kertyminen maksaan voi aiheuttaa potilaalla muun muassa keltaisuutta, kutinaa ja ksantoomia. Potilaalla saattaa olla Fallot'n tetralogia. Häiriöiden vakavuus on yksilöllistä; aina oireyhtymää ei edes havaita, mutta joskus vauriot ovat niin vakavia, että elinsiirto on tarpeen. On myös mahdollista, että potilaalla on vain yksittäinen oire, kuten sydänvika, mutta ei maksasairautta.


title: Alagillen oireyhtymä

text: Alagillen oireyhtymän prevalenssiksi on arvioitu vastasyntyneillä 1/70 000. Luku kuitenkin perustuu vain lasten maksasairaustapauksiin. Oireyhtymä periytyy autosomissa vallitsevasti; kuitenkin enemmistö (60–70 %) tapauksista on sporadisia eli satunnaisia. Sen aiheuttavat yli 90 %:ssa tapauksista JAG1-geenin mutaatiot, mutta osalla potilaista mutatoitunut geeni on NOTCH2. Näissä harvemmissa tapauksissa sydämen ja munuaisten häiriöitä esiintyy vähemmän.


title: Alagillen oireyhtymä

text: Alagillen oireyhtymän yhteydessä on kaikkiaan noin 40–50 %:lta lapsista todettu munuaissairauksia. Perhosnikamat ovat yksi tavallisimmista oireista. Silmien poikkeavuudet ovat tavallisia, samoin kasvuviive; myös älyllistä kehitysvammaisuutta on raportoitu oireyhtymän yhteydessä. Oireisto voi altistaa maksasolukarsinoomalle. Daniel Alagille kuvasi oireyhtymän vuonna 1969.


title: Docomomo

text: Docomomo (; esiintyy myös muodossa DoCoMoMo) on kansainvälinen modernin arkkitehtuurin tutkimus- ja suojelujärjestö. Se on perustettu vuonna 1988, ja vuonna 2012 siihen kuului jäseniä noin 50 eri maasta. Järjestön kotipaikka on Barcelona.


title: Docomomo

text: Kansainvälinen Docomomo-järjestö perustettiin erityisesti sen vuoksi, että monissa maissa oli havahduttu modernin arkkitehtuurin kohteiden joutumiseen uhanalaisiksi. Merkittäviäkin rakennuksia oli saatettu purkaa tai muuttaa jopa tunnistamattomiksi niiden alkuperäisestä suunnittelusta. Uhkien perussyinä ovat olleet toisaalta se, että modernismin kohteita ei ole vielä usein koettu riittävän vanhaksi ja arvokkaaksi arkkitehtuuriksi, ja toisaalta se, että kohteet ovat useimmiten kuitenkin jo niin vanhoja, että niihin on alkanut kohdistua voimakkaita uudistuspaineita.


title: Docomomo

text: Suomen Docomomo-työryhmä on rekisteröity yhdistys, jonka jäseninä on korkeakouluja, museoita, kuntia ja yksityisiä henkilöitä. Se toimii suomalaisen modernismin arkkitehtuurin asiantuntijaorganisaationa, jonka keskeisin tehtävä on ylläpitää merkittävimpien suomalaisten modernismiin liittyvien arkkitehtuuri- ja ympäristökohteiden rekisteriä. Valikoituja kohteita on 90 ja työryhmä pyrkii jatkuvasti tarkentamaan ja laajentamaan valikoimaa. Työryhmä järjestää myös modernin arkkitehtuurin teemakävelyjä ja tukee alan julkaisutoimintaa. Toiminta on avointa kaikille aiheesta kiinnostuneille, mutta työryhmän jäseneksi pääsy edellyttää, että yhdistyksen hallitus hyväksyy jäsenhakemuksen, sekä luonnollisesti yhdistyksen jäsenmaksun suoritusta.


title: Docomomo

text: Docomomo-järjestön kahdestoista kansainvälinen konferenssi järjestettiin 7.–10. elokuuta 2012 Suomessa, Espoon kulttuurikeskuksessa. Konferenssiohjelman suunnitteluun osallistuivat muun muassa Alvar Aalto -säätiö, Helsingin kaupunki, Aalto-yliopiston arkkitehtuurin laitos, Arkkitehtuurimuseo, Museovirasto, opetus- ja kulttuuriministeriö ja ympäristöministeriö. Konferenssi liittyi myös maailman muotoilupääkaupunki -vuoden tapahtumiin.


title: Docomomo

text: Suomen Docomomo-työryhmä on valinnut maasta 90 merkittävää, modernismia edustavaa arkkitehtuuri- ja ympäristökohdetta, esimerkiksi:


title: Emätintulehdus

text: Emätintulehdus eli vaginiitti on emättimessä esiintyvä tulehdus. Siihen voi liittyä lisääntynyttä valkovuotoa, kutinaa ja kirvelyä. Emätintulehduksen aiheuttajana voi olla esimerkiksi hiivasieni, etenkin "Candida albicans". Yhtä yleinen sairauden muoto on bakteerivaginoosi. Muita emätintulehduksia ovat trikomoniaasi, deskvamoiva inflammatorinen vaginiitti, atrofinen vaginiitti ja "Actinomyces"-bakteerin aiheuttama tulehdus. Sairauden hoito määräytyy taustalla olevan syyn mukaan.


title: Emätintulehdus

text: Hävyn ja emättimen tulehdus on vulvovaginiitti.


title: Gioachino Cantagalli

text: Gioachino Cantagalli (18. elokuuta 1825 Faenza – 13. elokuuta 1912) oli italialainen roomalaiskatolinen piispa. Hänet vihittiin papiksi 23. syyskuuta 1848 ja nimitettiin Cagli e Pergolan hiippakunnan johtoon 29. syyskuuta 1876. Piispaksi vihkiminen seurasi 29. lokakuuta. Pääkonsekraattorina toimi Vincenzo Moretti.


title: Gioachino Cantagalli

text: Cantagalli sai 10. marraskuuta 1884 nimityksen Faenzan piispaksi, jonka virkaan hänet asetettiin 27. maaliskuuta 1885. Hän kuoli virassa.


title: Antonio Maria Arduini

text: Antonio Maria Arduini (2. syyskuuta 1691 Albenga – 16. joulukuuta 1777) oli italialainen roomalaiskatolinen piispa. Hänet vihittiin konventuaalien fransiskaanien papiksi 8. syyskuuta 1713 ja nimitettiin Nolin hiippakunnan johtoon 9. maaliskuuta 1746. Piispaksi vihkiminen seurasi 12. huhtikuuta. Pääkonsekraattorina toimi Antonio Saverio Gentili.


title: Antonio Maria Arduini

text: Arduini kuoli 86-vuotiaana virassa. Hänen edeltäjänään oli ollut Costantino Serra, ja hänen seuraajakseen tuli Benedetto Solari.


title: Benedetto Solari

text: Benedetto Solari (9. maaliskuuta 1742 Genova – 13. huhtikuuta 1814) oli italialainen roomalaiskatolinen piispa. Hänet vihittiin dominikaanien papiksi 23. maaliskuuta 1765 ja nimitettiin Nolin hiippakunnan johtoon 1. kesäkuuta 1778. Piispaksi konsekroinnin suoritti 7. kesäkuuta Lazzaro Opiziio Pallavicino.


title: Benedetto Solari

text: Solari kuoli 72-vuotiaana virassa. Hän jäi Nolin viimeiseksi piispaksi ennen hiippakunnan yhdistämistä Savonan hiippakuntaan vuonna 1820.


title: Mario Chalmers

text: Almario Vernard "Mario" Chalmers (s. 19. toukokuuta 1986, Anchorage, Alaska) on yhdysvaltalainen koripalloilija, pelipaikaltaan pelintekijä. Hän on pelannut NBA-urallaan Miami Heatissä ja Memphis Grizzliesissä.


title: Mario Chalmers

text: Minnesota Timberwolves varasi Kansasin yliopistossa pelanneen Chalmersin toisella kierroksella vuoden . Hänet myytiin myöhemmin samana päivänä Miami Heatin riveihin. Chalmers pääsi Heatin kanssa NBA:n finaaleihin kaudella 2010-2011, joissa Dallas Mavericks kuitenkin osoittautui vahvemmaksi. Chalmers teki kauden jälkeen rajoitettuna vapaana agenttina kolmen vuoden jatkosopimuksen, arvoltaan 12 miljoonaa dollaria.


title: Mario Chalmers

text: Seuraavalla kaudella Chalmers ja Miami raivasivat jälleen tiensä loppuotteluihin, joissa tällä kertaa vastaan asettuu Oklahoma City Thunder.Tällä kertaa Miami Heat voitti finaalit ja Chalmersistä tuli NBA:n mestari.


title: Delanie Walker

text: Delanie Walker (s. 12. elokuuta 1984, Pomona, Kalifornia) on yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. Hän pelaa tällä hetkellä NFL-liigan Tennessee Titansissa.


title: Delanie Walker

text: San Francisco 49ers varasi Keski-Missourin yliopistossa pelanneen Walkerin vuoden 2006 NFL:n varaustilaisuudessa kuudennella kierroksella, tilaisuuden 175. pelaajana. Kesällä 2008 Walker solmi 49ersin kanssa kolmen vuoden jatkosopimuksen, arvoltaan kuusi miljoonaa dollaria. Walker eteni kaudella 2011 49ersin kanssa NFC-konferenssin loppuotteluun, jossa tuleva mestari New York Giants osoittautui kuitenkin paremmaksi. Vuonna 2013 Walker siirtyi Tennessee Titansiin 4 vuoden ja 17,5 miljoonan dollarin sopimuksella. Toukokuussa 2016 Walker solmi Titansin kanssa kahden vuoden jatkosopimuksen, arvoltaan 14,7 miljoonaa dollaria.


title: Kaleva (Michigan)

text: Kaleva on kylä Michiganissa, Yhdysvalloissa. Kylä sijaitsee Manisteen piirikunnassa, ja sen väkiluku oli 509 vuoden 2000 väestönlaskennassa.


title: Kaleva (Michigan)

text: Suomalaiset siirtolaiset perustivat Kalevan vuonna 1900. Kylässä sijaitsee kaksi Michiganin osavaltion historiallista kohdetta: Pullotalo John J. Makinen ja toinen historiallinen kohde on itse kylä.


title: John Lindow

text: John Lindow (s. 1946) on skandinavistiikan ja folkloristiikan professori Kalifornian yliopistossa Berkeleyssä. Hänen erikoisalansa on keskiaikaisen Skandinavian tutkimus. Lindow valmistui tohtoriksi Harvardin yliopistosta 1972 ja aloitti nykyisessä työpaikassaan Berkeleyssä vuonna 1978. Lindow on julkaissut muun muassa teoksen "Norse Mythology: A Guide to the Gods, Rituals, and Beliefs".


title: Jean-Baptiste Chardin

text: Jean-Baptiste Chardin (2. marraskuuta 1699 Pariisi – 6. joulukuuta 1779 Pariisi) oli ranskalainen rokokooajan taidemaalari.


title: Jean-Baptiste Chardin

text: Chardin oli aikansa merkittävimpiä asetelma- ja laatukuvamaalareita. Hän maalasi intiimejä näkymiä porvariselämän arjesta käyttäen pehmeää valohämyä.


title: Chardin

text: Chardin voi viitata seuraaviin


title: Fong Sai Yuk II

text: Fong Sai-yuk II () on vuonna 1993 julkaistu taisteluelokuva ja jatko-osa elokuvalle "Fong Sai Yuk". Elokuvan pääosia esittävät Jet Li, Josephine Siao, Adam Cheng, Michelle Reis, Amy Kwok, Corey Yuen, Ji Chunhua ja Peter Chan. Elokuvan on ohjannut Corey Yuen.


title: Sata suudelmaa

text: Sata suudelmaa on suomalaisen Eija Kantolan kokoelma-albumi vuodelta 1998. Se nousi Suomen virallisen listan sijalle 29.


title: Kiitos tästä vuodesta

text:
Kiitos tästä vuodesta on suomalaisen Eija Kantolan studioalbumi vuodelta 1992.
Äänitteestä on julkaistu 2 versiota ja myös oikeus on käsitellyt levyn kansikuvaa.


title: Hoijan kreivi Juhana

text: Hoijan kreivi Juhana (, greve av Hoya och Bruchhausen, k. 1535) oli saksalaissyntyinen, Suomessa vaikuttanut valtaneuvos ja linnanpäällikkö, Kustaa Vaasan sisaren Margaretan puoliso. Hän piti loistavaa hovia Viipurissa ja sai vuonna 1525 läänityksekseen Viipurin ja Savonlinnan läänin, vuonna 1529 lisäksi Kokemäenkartanon linnaläänin. Myöhemmin hän kuitenkin riitautui Kustaa Vaasan kanssa ja pakeni Saksaan vuonna 1534. Kreivisodassa hän asettui Lyypekin puolelle Kustaa Vaasaa vastaan, mutta kaatui jo sodan alkuvaiheessa.


title: Samppanjaruusu

text: Samppanjaruusu on suomalaisen Eija Kantolan studioalbumi vuodelta 1988. Albumissa esittäjänä on "Eijariitta" VL-musiikki julkaisi sen vuonna 1992 uudella nimellä "Kiitos tästä vuodesta". Oikeus on käsitellyt asiaa.


title: Bibiane Schoofs

text: Bibiane Schoofs (s. 13. toukokuuta 1988) on alankomaalainen tennispelaaja. Parhaimmillaan hän on ollut kaksinpelissä WTA-listan sijalla 142 kesäkuussa 2012. Hän on voittanut urallaan neljä ITF-turnausta kaksinpelissä.


title: Bibiane Schoofs

text: Schoofs pelasi ensimmäisen kerran WTA-turnauksen pääsarjassa lokakuussa 2011 voittaen Luxemburgin turnauksessa Angelique Kerberin ja Rebecca Marinon.


title: British Motor Corporation

text: British Motor Corporation Limited, BMC muodostettiin vuonna huhtikuussa 1952, Austin Motor Company Ltd:n ja Morris Motors Ltd:n omistaman "Nuffield Organisationin" yhdistäessä toimintansa. Yhtiön kotipaikkana oli Longbridge, Birmingham, Yhdistynyt kuningaskunta .


title: British Motor Corporation

text: BMC oli aikansa suurin ajoneuvojen valmistaja Britanniassa. Tuotantoon kuului laaja mallisto eri merkkisiä henkilöautoja; Austin, Morris, MG, Austin-Healey, Riley ja Wolseley, erilaisia ja erikokoisia hyötyajoneuvoja sekä traktoreita. Ensimmäisenä yhtiön hallituksen puheenjohtajana toimi lordi Nuffield, mutta hänen tilalleen nimettiin jo elokuussa 1952 Austinin Leonard Lord. Hän toimi tehtävässään vuoteen 1961, jolloin täytti 65 vuotta. Lord oli luovuttanut vuonna 1956, ainakin nimellisesti, toimitusjohtajan tehtävät varamiehelleen George Harrimanile.


title: British Motor Corporation

text: BMCn pääkonttori sijaitsi Austinin laitosten yhteydessä Longbridgessä, Birminghamin lähistöllä. Tämä oli yksi osa yhtiössä vallinnutta Austinin dominanssia, puheenjohtajuuden lisäksi. Morris-moottoreiden käyttö tuoantomallien voimanlähteenä lähestulkoon lopetettiin. Lisäksi kaikkien korimallien koodiksi tuli ADO, joka oli perua Austinilta, nyt se tarkoitti "Amalgamated Drawing Office". Longbridgen tehtaat olivat ajanmukaiset, ne oli modernisoitu läpikotaisin vuonna 1951, verrattuna Nuffieldin 16 eri tehtaaseen, jotka olivat vanhanaikaisempia ja ripoteltu pitkin keski-Englantia. Kuitenkin Austinin taloushallinto ja kustannusten tarkkailu oli järjestetty heikommin kuin Nuffieldin, ja kun markkinat muuttuivat autopulasta ostajan markkinoiksi, tämä kostautui. Ford Motor Company analysoi hyvin tarkkaan BMC:n parhaiten myyvän mallin, Minin, ja tuli johtopäätelmään, että jokaista myytyä autoa kohden BMC:lle koitui 30 £ tappiota. Lopputuloksena tästä oli, että vaikka Austinin ja Morriksen myynti veti hyvin BMC-aikakautena, yhtiön voitot ja osakkeen arvo putosivat ja siten uusien mallien kehitys ontui. Tämä kehitys laukaisi liikkelle hankkeet, joissa BMC:hen yhdistettiin sen suurin yhteistyökumppani, autojen koripeltejä toimittava Pressed Steel ja sen perään autovalmistaja Jaguar Cars. Näin vuonna 1966 muodotui British Motor Holdings (BMH), yhtiö, joka pari vuotta myöhemmin fuusioitiin Leyland Motors Ltd:n kanssa.


title: British Motor Corporation

text: Fuusioista huolimatta eri merkeillä oli oma jälleenmyynti- ja huoltoverkostonsa. Tämä johti joillain markkina-alueilla, kuten esim. Suomessa, tilanteeseen jossa saman organisaation valmistamat autot kilpailivat markkinaosuuksista keskenään, koska maahantuojina toimivat eri yhtiöt. Myös Britannian kotimarkkinoilla tällainen tilanne aiheutti ongelmia. Vaikka tuotteet oli siellä kohdistettu hyvinkin tarkasti eri kohderyhmien ostajille, etenkin Riley ja Wolseley-merkkien myynti laski jatkuvasti. Asiakkaat kokivat malliston vanhentuneeksi, ja tästä syystä Leonard Lord, tavoistaan poiketen, kutsui apuun konsernin ulkopuolisen suunnittelijan.


title: British Motor Corporation

text: Aiemmin 50-luvulla Lord oli pestannut Battista Farinan toimiston suunnittelemaan uusiksi koko mallistonsa. Suunnittelun tuloksena julkaistiin mallisto, joka yleisesti tunnetaan nimellä "Farina"-saloonit. Mallit jakautuivat kolmeen eri kokoluokkaan, joka luokan sisällä, paitsi pienimässä, oli tarjolla eri merkkisiä autoja eri kohderyhmille:


title: British Motor Corporation

text: Pienimpänä Farina-mallina, vuonna 1958, markkinoille tuli Austin A40 Farina. Tämä auto mainitaan usein ensimmäiseksi sarjavalmisteiseksi hatchback-malliksi. Kyseessä oli pienikorinen estate, joka nykyään sijoitettaisiin rakenteensa ja kokonsa puolesta nimenomaan luukkuperä-malliksi. Takaluukku oli jaettu keskeltä vaakasuunnassa kahteen osaan. Austin A40 Farina Mk II esiteltiin vuonna 1961, ja oli tuotannossa vuoteen 1968. BMC:n pienikoriset mallit varustettiin A-sarjan -moottoreilla.


title: British Motor Corporation

text: Keskikokoisina Farina-malleina esiteltiin vuonna 1958 Wolseley 15/60, Riley 4|Riley 4/68, Austin A55 Cambridge Mk II, MG Magnette Mk III sekä Morris Oxford V. Valmistuslisenssit myytiin myös Argentiinaan, jossa autoja valmistettiin henkilömallina Siam Di Tella 1500, farmarimallina Traveller ja lavamallina Argenta. BMC:n keskikokoluokan malleissa käytettiin B-sarjan 4-sylinterisiä rivimoottoreita.


title: British Motor Corporation

text: Ensimmäiset malliversiot pysyivät tuotannossa vuoteen 1961, Di Tella vuoteen 1966. Tällöin ne korvattiin uudemmilla Farina-malleilla ja mallinimillä. Mallit olivat nyt Austin A60 Cambridge, MG Magnette Mk IV, Morris Oxford VI, Riley 4/72 ja Wolseley 16/60. Siam Magnette 1622 tuli uutena lisenssimallina markkinoille Argentiinassa vuonna 1964. Mallit pysyivät tuotannossa vuoteen 1968, tekninen rakenne oli aikakaudelle tyypillinen takaveto.


title: British Motor Corporation

text: Farina-mallistoon kuului myös isokorisia autoja. Vuonna 1959 markkinoille tulivat Austin A99 Westminster, Vanden Plas Princess 3-Litre ja Wolseley 6/99. Kaikissa näissä moottorina oli C-sarjan 6-sylinterinen rivimoottori. Korimallit ja mallinimet päivitettiin vuonna 1961, ja ne olivat nyt Austin A110 Westminster, Vanden Plas Princess 3-Litre Mk II ja Wolseley 6/110. Nämä mallit pysyivät tuotannossaa vuoteen 1968.


title: British Motor Corporation

text:
Valtaosalle BMC:n korimalleista annettiin ns. ADO-koodi, käytäntö oli peräisin Austinin toimintatavoista. Alun perin lyhenne oli tullut sanoista "Austin Design Office", mutta fuusion myötä se muutettiin muotoon "Amalgamated Drawing Office". Käytäntö oli ja on asianmukainen ja hyvä tapa, koska samalla korisarjalla valmistettiin yhtiössä erimerkkisiä autoja. Esimerkkinä ADO15, korimallilla valmistettiin sekä Austin Seveniä että Morris Mini Minoria.
Käytössä olleet ADO-koodit:Valtaosa BMC:n hyötyajoneuvoista myytiin Morriksina, mutta joitain Austineitakin löytyy. Raskaampien ajoneuvojen keulamerkkinä oli usein pelkkä BMC.


title: British Motor Corporation

text: Fuusion yhteydessä Nuffield Organisaation traktoreista tuli myös osa BMC:tä.1950- ja 60-luvuilla BMC pystytti Britannian ulkopuolelle 21 laitosta tuottamaan heidän autojaan; osa niistä oli tytäryhtiöitä, osa yhteisyrityksiä.


title: British Motor Corporation

text: Suomi oli pienuudestaan huolimatta BMC:lle tärkeä markkina-alue Euroopassa. Toisen maailmansodan jälkeisinä vuosina Suomen valtio säännösteli autojen tuontia vuoteen 1963 asti. Suomessa tarvittiin 1950- ja 1960-luvuilla runsaasti etenkin hyötyajoneuvoja, ja Britanniasta niitä saatiin viemällä sinne vastavuoroisesti maataloustuotteita, etenkin voita. Tämä kaupankäyntimalli jatkui Suomen ja Britannian välillä 1970-luvun loppuun. Tämän vuoksi brittiläisiä henkilö- ja hyötyajoneuvoja oli kohtuullisen hyvin saatavilla ja hinta esimerkiksi saksalaisiin merkkeihin nähden oli edullisempi.


title: British Motor Corporation

text: Vuoden 1965 keskivaiheilla BMC esitti tarjouksen suurimman yhteistyökumppaninsa Pressed Steel-yhtiön ostamisesta, syyskuussa samana vuonna kauppa toteutui. Seuraavana vuonna BMC osti Jaguar Cars-yhtiön. Lokakuun 14. vuonna 1966 BMC:n osakkeenomistajat hyväksyivät yhtiön nimen muuttamisen muotoon British Motor Holdings (BMH).


title: British Motor Corporation

text: Reilut 12 kuukautta myöhemmin, tammikuussa 1968, Britannian hallituksen painostuksesta autoteolliuudessa muodostettiin jättiyhtiö, kun BMH yhdistettiin Leyland Motor Corporation (LMC) kanssa, ja näim syntyi British Leyland Motor Corporation (BLMC). Alkuperäisen BMC:n muodostaneet merkit olivat nyt BLMC:n Austin-Morris divisioona.


title: British Motor Corporation

text: Elokuussa 1975 BLMC kansallistettiin ja uudelleennimettiin British Leyland Ltd:ksi.


title: One Morning Left

text: One Morning Left on suomalainen vuonna 2008 perustettu metalcore-yhtye. Yhtyeen musiikissa on sekoitettu screamoa ja dancea metalcoreen, ja yhtyeen kappaleiden nimet ovat yleensä humoristisia. One Morning Left on lämmitellyt muun muassa Adeptia Suomessa ja ollut kiertueella muun muassa Saksassa ja Venäjällä.


title: One Morning Left

text: Yhtyeen ensimmäisen albumin "The Bree-Teenz" julkaisi 24.8.2011 Spinefarm Records. Yhtyeen toinen albumi "Our Sceneration" äänitettiin kesän 2012 aikana ja se julkaistiin 22.2.2013.


title: One Morning Left

text: Kesken toisen albumin levytystä One Morning Leftin kosketinsoittaja Veli-Matti Kananen joutui kesäkuussa 2012 puukotuksen uhriksi ja joutui Kuopion yliopistolliseen sairaalaan.


title: One Morning Left

text: 26.5.2013 yhtye ilmoitti virallislla Facebook-sivuillaan basisti Tuomas Teittisen jättäneen yhtyeen motivaatiopuutteen vuoksi.


title: One Morning Left

text: Keväällä 2014 One Morning Leftin pitkäaikainen rumpali, ja puhtaista lauluista vastaava Tomi "Tomppa" Takamaa jätti yhtyeen. Uudeksi rumpaliksi bändi kiinnitti mm. Cold Cold Ground:ssa ja Snow White's Poison Bite:ssä rumpuja soittaneen soittaneen Niko Hyttisen. Puhtaista lauluista ja toisesta kitarasta vastaa nykyisin ARF yhtyeessäkin laulava Leevi Luoto.


title: One Morning Left

text: One Morning Left säveltää parhaillaan uutta materiaalia yhtyeen tulevalle kolmannelle albumille.


title: Germaaninen kirjallisuus

text: Germaaninen kirjallisuus tarkoittaa germaanisilla kielillä kirjoitettua kirjallisuutta. Germaanista kirjallisuutta tutkii germaaninen filologia.


title: Malin piirit

text: Piirit ("Cercle") ovat Malin toiseksi korkein hallinnollinen yksikkö. Mali on jaettu kahdeksaan alueeseen ja yhteen pääkaupunkipiiriin. Alueet on edelleen jaettu 49 piiriin.


title: Juwan Howard

text: Juwan Antonio Howard (s. 7. helmikuuta 1973 Chicago, Illinois) on yhdysvaltalainen koripalloilija, joka on pelannut NBA:ssa vuodesta 1994 lähtien.


title: Juwan Howard

text: Howardin varasi NBA:han viidennellä vuorolla Washington Bullets, jota Howard edusti vuoteen 2001 saakka. Sen jälkeen hän on pelannut seitsemässä muussa NBA-joukkueessa. Yliopistotasolla hän pelasi vuosina 1991–1994 Michiganin yliopistossa.


title: Juwan Howard

text: Isona laitahyökkääjänä tai sentterinä pelaava Howard voitti Miami Heatissä NBA:n mestaruuden kaudella 2011–2012. Kaudella 1995–1996 hänet valittiin ja kauden tähdistöotteluun ja kaudella 1994–1995 .


title: Michael August Blume

text: Michael August Blume (s. 30. toukokuuta 1946 South Bend, Indiana) on yhdysvaltalainen roomalaiskatolinen arkkipiispa ja kirkkonsa diplomaatti. Hänet vihki Jumalan Sanan seuran papiksi Joseph Robert Crowley 23. joulukuuta 1972, ja hänet nimitettiin Alexanumin titulaariarkkipiispaksi sekä apostoliseksi nuntiukseksi Beniniin ja Togoon 24. elokuuta 2005. Piispaksi vihkiminen seurasi 30. syyskuuta. Pääkonsekraattorina toimi Angelo Sodano, jota avustivat Henryk Hoser ja Leonardo Sandri.


title: Kun kesä kuolee

text: Kun kesä kuolee (tai Kun kesät kuolevat, "As Summers Die") on televisioelokuva vuodelta 1986, jonka ohjasi Jean-Claude Tramont. Draamaelokuvan pääosissa näyttelevät Scott Glenn, Jamie Lee Curtis, Bette Davis ja Beah Richards. "Kun kesä kuolee" perustuu romaaniin ja sijoittuu 1950-luvun rotuerottelun aikaan eteläisessä Louisianassa.


title: Kun kesä kuolee

text: "Kun kesä kuolee" kuvattiin Georgian osavaltiossa. Se tehtiin HBO-kanavalle ja se myöhemmin julkaistiin VHS:lle.


title: Kun kesä kuolee

text: Elokuva oli ehdokkaana vuonna 1987 kolmeen CableACE-palkintoon: kahteen parhaan naispääosaan (Davis ja Richards) ja yhteen parhaan televisioelokuvan palkintoon (HBO). Richards voitti roolistaan parhaan naispääosan CableACE-palkinnon.